text:
Pa medio di esaki famia kier a gradici tur esnan cu na un manera of otro a duna nos sosten, consuelo y forsa durante e tempo dificil cu e fayecimento y entiero di nos defunto stima:
José Bernadino Andrade do Salâo
Coach Salao
Cariñosamento yama Salâo
Boso muestra di atencion ta di hopi aprecio y un gran sosten pa nos. Un danki na un y tur cu a pasa condoleer, cu a manda carchi, krans, whatsapp, email y a hasi yamada telefonico.
Un gradicimento na Dialyse Kliniek na Horacio Oduber Hospital. Na su Nefroloog dr. Romeo Kock y tur nursesnan, asistentnan y tur otro cu a jude cu atencion y comprension. Dios bendiciona boso pa boso mision di sanacion y cuido.
Na mes momento nos ta invita famia, bisiña-, amigo- y conocirnan pa compaña nos na 3 Santo Sacrificio di Misa:
diamars 6 di september na Kapel di Alto Vista pa 5.30 pm
diarason 7 di september pa 6.30 pm
na misa Santa Anna na Noord
diabierna 9 di september pa 7 pm na
Misa Pro Catedral San Francsico na Playa
Boso presencia ta altamente aprecia.


c: text/html

text:
Resientemente Fundashon pa Konsumidó a anotá i kompará preis di produktonan ku mas e konsumidó ta kumpra na e diferente botikanan aki na Kòrsou. Ku esaki nos ke yuda e konsumidó pa hasi su eskoho di forma mas konsiente. Saliendo for di e punto di bista ku mayoria konsumidó ta kumpra nan produktonan di higiena personal den botika, Fundashon pa Konsumidó ta rekomendá pa informá bo mes bon pa por hasi bo kompra di forma responsabel i konsiente.
Nos a bishitá un kantidat di 29 botika den e periodo di 18 pa 20 di ougùstùs 2022. Durante di e bishita aki a anotá preis di un kantidat di 113 produkto repartí den diferente kategoria. E kategorianan aki ta entre otro: awa pa higiena pa boka, pasta di djente, habon pa baña, djèl pa baña kuné, puiru, deodorante, toaya femenino, pomada, krema pa kurpa i produkto pa kabei. A kontrolá tambe palitu pa limpia orea, katuna, ‘remover’ pa uña, produktonan di limpiesa pa kara, ‘face maskers’, krema pa feita i tambe ‘splash lotion’, tapa boka i handsanitizer.
Pa duna un mihó bista di e resultado nos ta indiká un tòp 3 di e botika ku mas tantu produkto na e mihó preis den e grupo di produktonan pre selektá i tambe nos ta indiká un tòp 3 di e botika mihó surtí. Pues e botika ku tin mas tantu di e produktonan den e grupo di produkto pre selektá.
Tòp 3 di Botikanan ku e mihó preis
Basá riba e resultado di e komparashon di preis, Botika Groot Piscadera ku 33 produkto a resultá e botika ku na momentu di e anotashon di preis tabatin mas produkto na un preis mas ekonómiko, kompará ku sobra botikanan. E di dos botika ku preis mas ekonómiko a resultá Botika Cerrito ku un kantidat di 29 produkto na e mihó preis for di e 113 produktonan pre selektá . E di tres botika ku mihó preis ta botika Novo, ku 25 produkto.
Tòp 3 di botikanan mihó surtí
Pa loke ta surtido, botika Nos Deseo resultá esunnan mihó surtí ku un kantidat di 77 produkto di e 113 produktonan ku nos a pre selektá. Botika Cerrito i Botika Jannoorduyn a posishoná su mes na di dos lugá ku 75 produkto i botika Groot Piscadera na di tres lugá ku 72 produkto.
Diferensia di preis
Ta importante pa indiká algun punto remarkabel ku nos por a nota durante di e komparashon di preis aki . Nos a tuma nota di diferensia remarkabel di preis entre botikanan. Por ehèmpel Talko Johnsons di 500gr ta kosta na botikanan di servisio fl7,95 i na botika mampuritu e ta kosta fl15,48 pues un diferensia di fl7,53. Tin un total di 7 botika ku ta kai bou di Curaçao Botika Holding NV ku ta konosí tambe pa Botikanan di Servisio. Tambe nos por a tuma nota di un subida di preis drástiko kompará ku e aña anterior. Nos ta papia aki di un subida di entre 23% pa 80%.
Pa un bista mas amplio riba e lista di komparashon di preis di produktonan di botika i otro informashon relashoná ku derechinan di konsumidó por bishitá nos wèpsait www.fundashonpakonsumido.org . Tambe bo por hasi petishon pa e lista via di nos e-mail info@fundashonpakonsumido.org òf bèl nos na 462-6666.

robotstxt: allowed

filter: keep


text:
Diaranson mainta, varios sindicato di Curacao a tene un accion, pa asina expresa nan malcontento cu te ainda nan no a ricibi 12.5% di nan salario.
Gobierno di Curacao a menasa di hiba nan corte. Mesora sindicatonan a pidi tur trahador pa regresa bek pia di trabao, pa asina evita un caso den corte.
Sindicatonan a dicidi di bay sinta hunto, pa asina tuma un decision. Nan ta papia di pone Curacao plat, te ora Gobierno paga 12.5%.
Diaranson mainta, varios sindicato di Curacao a tene un accion, pa asina expresa nan malcontento cu te ainda nan no a ricibi 12.5% di nan salario.


text:
Booshi Wever di UPP:
All Stories
ORANJESTAD (AAN): Recientemente tabatin e prome introduccion di e di dos grupo di Jump 18 na YMCA Dakota.
ORANJESTAD (AAN): Sigur ta algo bunita, pa mira un señora di e isla, yega na un edad respeta.
Parlamentario Setty Christiaans-Yarzagaray (MEP):
ORANJESTAD (AAN): Diahuebs anochi na Tierra del Sol den un bon ambiente TPEF a lansa su website pa prome biaha den historia.
ORANJESTAD (AAN): Durante un recien sorteo di e wega di Mini Mega, casi Eldrid a gana e jackpot.
Edward Maduro, presidente di SADA:


text:
Un biaha mas Arubaanse Voetbal Bond (AVB), como e federacion di futbol, ta sigui sostene e clubnan y ta sigui brinda asistencia na unda cu tin necesidad y na unda cu ta posibel. E biaha aki AVB mester a interveni pa asina por a yuda e clubnan cu santo blanco pa por marca veld, no solamente pa ora di training, pero tambe pa ora e clubnan organisa nan wega. AVB a pasa na veld di Rooi Afo pa mira con ta bayendo cu e entregamento di santo.
“Despues cu mi persona a ser acerca pa e dirigentenan cu tin un problema pa nan por yega na santo blanco mi a tuma esaki como mi deber y obligacion pa yuda y bin cu un solucion. Nos sa cu tin un moratorio riba santo blanco, pasobra e reserva cu DOW tin na e momentonan aki ta destina por si acaso bin un calamidad y mester drecha e beachnan, nan por haci esaki rapido. Nos ta un pais turistico y ta conoci pa nos beachnan cu santo blanco y alabes nos ta den e periodo di horcan y pa e motibo aki tambe ta dificil pa haya santo blanco”, asina presidente di AVB, ing. Richard Dijkhoff, a bisa despues cu clubnan a acerc’e buscando un solucion.
Manera semper el a haci su maximo esfuerso y cuminsa move y pone tur cos cana pa asina por logra bini cu un solucion. El a tuma contacto hasta cu minister presidente, kende alabes ta minister di infrastructura y a splica su persona riba e situacion existente. A hasta cancela cierto weganan pa motibo cu no por marca veld. “Na momento cu a presenta e problema aki na e minister President, el a brinda su cooperacion mesora”, segun ing. Richard Dijkhoff. Asina ey por a logra cumpra santo blanco pa repartie na e clubnan di AVB.
Esaki ta e tarea di Arubaanse Voetbal Bond y un biaha mas por mira cu ta duna un man na e clubnan. Santo blanco ta necesario, pasobra no por marca tereno c’un otro tipo di santo na e momentonan aki. “Nos a haci lo maximo, hopi movemento, mester a dialoga, papia y convence. Nos ta gradici nos minister presidente, kende ta minister di infrastructura, pero tambe director di DOW, ing. Marlon Croes. Na momento cu a sinta cu ne, a splic’e di e necesidad existente pa santo blanco e no a duda y e la duna su cooperacion y awe a cuminsa reparti santo blanco pa alrededor di diesocho pa binti club na Aruba”, di acuerdo cu ing. Richard Dijkhoff.
Mainta trempan truck a sali cu santo blanco pa SV Estrella, Rooi Afo, SV Dakota y asina a sigui. Gilmar Croes, presidente di SV Dakota, a expresa di ta contento pa ricibi e santo blanco. E uzo di esaki ta masha importante. “Nos ta gradici AVB p’e santo blanco ricibi”, tabata su palabranan.
Esaki lo yuda cu e preparacion, wega y training di diferente liga. SV Dakota tin diesun team y dies liga y santo blanco ta un di e necesidadnan mas grandi durante un campeonato. E lo yuda cu preparacion di veld, mantencion y marcamento pa e futbolistanan por train mas comodo posibel.


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero pasahero
temperatura maximo 33 grado celsius, temperatura minimo 27 grado celsius indice di calor (heat index) den y rond di oranan di merdia: 35 pa 38 grado celsius uv index: 12
bahada di solo : 7:02 pm
subida di solo : 6:28 am.
biento: modera for di generalmente direccion oost; forsa 3 te 4 (12 te 30 km/ora, 7 te 16 nudo).
den dia basta fuerte te posiblemente fuerte den rafaga; forsa 5 te 6 (40 te 61 km/ora, 17 te 27 nudo)
situacion general di tempo pa proximo 24 ora: un ola tropical, na e momentonan aki den parti
extremo oost di caribe, lo pasa bay west durante proximo 24 ora. esaki lo trece algun humedad den region local durante weekend, cual por produci localmente algun awacero pasajero te breve.
condicionan maritimo/ estado di lama: na partinan proteje di costa: leve na partinan zuid: trankil te modera na partinan oost te noordwest di costa: generalmente modera
aviso/ alerta: ningun
fenomenonan special: ningun
tempo tropical significante: ningun
potencial di awacero pa proximo 24 ora: 1 te 3 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 33 / min 27 / 0.0 mm
westpunt: max 33 / min 27 / 0.0 mm
sta rosa: max 33 / min 27 / 0.0 mm
pronostico di tempo pa proximo 3 dianan: parcialmente nubla cu un awacero breve.
biento lo ta for di direccion oost u modera te basta fuerte; fuerte den rafaga; temperatura (grado celsius) max / min lo ta: 33 / 27


text:
KRALENDIJK – Despues ku resientemente diputado Nina den Heyer a menshoná ku skol ta kuminsá otro siman 11 di mei, e no a kai den muchu bon tera. Hopi reakshon a bini despues ku diputado den Heyer a menshoná ku e temporada ku no tabatin skol debí na e pandemia di ‘corona virus’, dosentenan ta kla prepará pa por finalisá e aña eskolar sin ta nesesario pasa e fecha anual eskolar. Esaki tabata entre otro notabel riba ‘facebook’ i mayornan ku a aserka Radio Live 99.9 FM. Skol a sera for di 13 di mart 2020 i ta kontinuá dia 11 di mei, pues kasi 2 luna no tabatin skol. Durante e periodo ku skol tabata será, tabatin mas o ménos 2 siman di fakansi. Pues e muchanan ku tur probabilidat a pèrdè 3 pa 4 siman de lès. Kon un mucha ta bai kapta den un tempu kòrtiku, pa siña loke normalmente nan ta hasi den un tempu mas largu, esta mas dia. Kisas algun mucha por kapta loke nan a pèrdè rápido, sinembargo tin mucha mester di mas tempu pa siña e materia. Esaki por perhudiká e muchanan ku no ta kapta kos rápido, ta entre otro e gritunan den komunidat. Tambe nan ta bisa ku diputado a menshoná ku e muchanan a sigui lès na kas pa medio di Internèt, sinembargo nan no a hasi hopi kos pa por bisa nan ta kasi bei, manera ta bisa.
Diferente persona a bisa dikon no ta pone 2 òf 3 siman èkstra durante luna di yüli, momentu ku normalmente ta plania pa fakansi grandi di skol. Si hasi esaki e lo ta hopi mas benefisioso pa nos muchanan ku ta nos futuro. E chèns ta grandi ku luna di yüli, esta fakansi grandi lo no tin hopi posibilidat pa bai den eksterior, i si esei ta e kaso hopi hende ya ta menshoná aki aya ku nan no ta bai niun stap pafó di Boneiru pa awor. Un kos ta sigur muchanan ku ta den klas di eksamen ta rekerí nan tempu trankil loke nan a plania for di komienso di aña eskolar pa na final nan hasi tur esfuerso pa finalisá skol eksitoso. Loke a sosodé no ta falta di e mucha, tampoko di e yùfrou.
Ta importante pa hasi fakansi grandi poko mas despues di e fecha plania ku ta kuminsamentu di yüni. Sea ta hasi e fakansi grandi mas kòrtiku òf kuminsá poko despues di e fecha plania normal den luna di ougùstùs, ku skol ta kuminsá normalmente. Ta bon pa informá ku e situashon aktual no ta falta di nos. Pues no solamente skol, sinembargo diferente otro kos mester ahustá pa kontinuá. Esaki ta e reakshonnan ku ta sirkulá den komunidat.


text: Minister Dangui Oduber ta satisfecho con e situacion ta actualmente na Aruba di Covid-19. Naturalmente nos ta desea di tin menos caso positivo pa dia di Covid-19 pero e ultimo 6 simanan nos ta cumpliendo debidamente cu nos strategia. Mas cu 2 luna pasa nos a anuncia kiko ta nos strategia y nos a bisa cu un averahe 30 caso nobo positivo pa dia ta algo cu nos capacidad di cuido y capacidad di salud publico por maneha. Nos strategia ta dunando resultado y nos ta spera cu nos por keda maneha esaki. Nos tin un averahe di rond di 15 caso nobo di covid-19 pa dia cual ta bao di e meta cu nos a pone. Na e momentonan aki nos tin 120 caso activo. Na hospital tambe e situacion ta bao di control. Tur esaki no ta kita cu nos tur mester keda alerto, nos no mester slek, nos no mester bai celebra pasobra covid-19 ta activo ainda y cualkier descuido por resulta den aumento di casonan. Aumento di casonan obviamente lo tin consequencianan pa nos economia y gobierno mester cuminsa tuma mas medida cual naturalmente nos kier evita. Nos tin cu sigui reglanan, sigui protocolnan, bisti mas na tur momento y mantene distanciamento social pa e casonan por keda manehabel. Dianan di fiesta ta asercando y aunke nos tur kier celebra nos tin cu corda pa celebra esaki conforme e protocolnan na un manera safe y sigur cuidando nos mes y nos sernan keri. Tin un luz na horizonte pa nos tur considerando e hecho cu tin 2 vacuna cu pronto lo subi mercado. E vacuna di pfizer cu ja caba a haya aprobacion na Inglaterra y e otro vacuna di moderna cu dentro di poco lo haya aporbacion. Gobierno hulandes por medio di ministerio di VWS (Volksgezondheid, Welzijn en Sport) a compromete nan mes cu Aruba cu na momento e vacuna bira disponibel pa Hulanda, Aruba tambe lo haya esaki. Nos lo cuminsa cu un campanja pa educa y informa tur hende riba e vacuna pa tur hende ta bon informa. E vacuna aki no lo ta obligatorio pero nos lo recomenda esnan cu ta den risico groep, esnan di edad y tambe esnan cu ta traha den cuido y frontlinersnan pa tuma esaki. For di dia nos a habri nos fronteranan na juli 2020 Aruba a lansa e Aruba Health App. Cu e app aki turistanan y localnan cu ta yega Aruba ta download e app y ta haya tur informacion di nan PCR test dentro di 6 ora. Aruba a wordo reconoci mundialmente pa nos protocolnan, nos innovacion y sigur e Aruba Health App. Actualmente nos ta den combersacionan cu aerolinea mericano pa e siguente fase cual ta e digital test results. Cu esaki atrobe Aruba ta frontrunner y pionero pa innovacion. Minister Oduber ta satisfecho di e team di Ministerio TVS, DVG, ATA pa e avansenan cu nos ta conociendo pa cu e Aruba Health App. Tur e esfuersonan aki ta wordo haci pa nos por recupera nos turismo y economia mas liher posibel y hacie mas facil y eficiente pa e turista por viaha pa Aruba.


text:
Referendum Consultativo: Algo pa Aruba?
Dia 6 di april 2016 e prome referendum a base di e Wet raadgevend referendum lo tuma luga na Hulanda, Boneiro, Saba y Sint Eustatius. Votadonan lo por vota na fabor of contra di un tratado entre Union Europeo y Ucrania. E ley Hulandes cu ta haci e referendum consultativo posibel ta na vigor desde 1 di juli 2015.
E ley ta crea e posibilidad pa ciudadanonan inicia un referendum consultativo pa pueblo por vocifera su opinion riba un ley cu a wordo aproba door di parlamento. E hecho cu ta trata di leynan cu a wordo aproba caba (pero no necesariamente ta na vigor ainda) ta duna e referendum un caracter corectivo. Cierto ley ta exclui di e posibilidad di un referendum, por ehempel ley di presupuesto y ley cu ta concerni e monarkia.
Con ciudadano ta inicia un referendum?
E proceso pa inicia un referendum consultativo na Hulanda ta cuminsa cu un peticion introductorio, cual ta encera cu dentro di cuatro siman despues cu un ley referendabel wordo publica, mester di por lo menos 10.000 firma di persona cu derecho di voto.
Si e peticion introductorio ta exitoso, e peticion definitivo por inicia. Den e fase definitivo, cu ta un maximo di 6 siman, mester di por lo menos 300.000 firma di persona cu derecho di voto. Si e peticion definitivo ta exitoso, un comision independiente ta stipula un fecha pa e referendum consultativo tuma luga.
Kico gobierno y parlamento ta haci cu e resultado?
Segun e ley Hulandes, pa haci e referendum valido, por lo menos 30% di esnan cu derecho di voto mester vota. Si menos cu 30% participa, e resultado no ta valido y e ley en cuestion por bay na vigor.
Si por lo menos 30% participa, y un mayoria vota na fabor di e ley en cuestion, e ley por bay na vigor.
Den e caso cu por lo menos 30% di esnan cu derecho di voto participa, y un mayoria vota contra, e resultado ta wordo considera como un conseho negativo di pueblo pa e ley en cuestion. Gobierno y parlamento lo mester dicidi si lo sigui e conseho, of si lo pone e resultado un banda y sigui cu implementacion di e ley referendabel. Gobierno mester sea entrega un concepto di ley pa retira e ley en cuestion, of entrega un concepto di ley pa laga e ley en cuestion bay na vigor. Pues parlamento lo vota ‘di nobo’ riba implementacion di e ley.
Presion consultativo
Apesar cu e resultado ta wordo considera un conseho y gobierno no ta obliga di cumpli cu e conseho di pueblo aki, e referendum por tin influencia den practica. Por ehempel, si participacion ta 70%, for di cual 80% a vota contra, e presion riba gobierno y parlamento pa retira e ley lo ta grandi. Pero si participacion ta 35%, for di cual 55% vota contra, no lo ta straño si gobierno no cumpli cu e resultado.
Pa e referendum di 6 di april 2016, diferente partido cu representacion den Tweede Kamer (parlamento Hulandes) a laga sa di antemano cu nan lo vota di acuerdo cu e resultado (valido) di e referendum.
Un otro manera cu e posibilidad di un referendum ta influencia gobierno su maneho, ta cu gobierno lo tene mas cuenta cu e deseo di pueblo ‘di antemano’ ora di manda concepto di ley pa parlamento, pa asina purba preveni cu lo tin suficiente interes (firma) pa inicia un referendum. Motibonan cu un gobierno lo kier preveni un referendum ta pa preveni tur e gastonan di un referendum, pa preveni di mester “campaña” pa purba convence votadonan pa vota na fabor, pa preveni posponemento di un ley, y pa no tuma e riesgo di un resultado ‘negativo’.
Algo pa Aruba?
Imagina’bo si, por ehempel, 12.500 firma lo percura pa un referendum aki na Aruba, den cua pueblo por vocifera su opinion riba un ley, dunando gobierno y parlamento un manera pa haya sa cuanto sosten un ley tin.
Tin diferente argumento contra crea e posibilidad aki. Por ehempel, no mester ta e intencion cu tin un referendum ‘cada rato’ pa cualkier ley. Pero esaki lo por wordo preveni door di stipula un cantidad adecua di firma necesario, un porcentahe di participacion adecua pa haci e resultado valido, y tambe por exclui cierto ley di ta referendabel. Pa Aruba, e drempel di cantidad di firma lo mester ta relativamente (hopi) mas halto cu na Hulanda, mientras cu tambe tin argumento pa haci e drempel di participacion un porcentahe mas halto tambe. Esaki tambe lo yuda preveni abuso y mal uso di e posibilidad di inicia un referendum.
Kisas e miho argumento pa bin cu algo similar na Aruba, ta cu e ta un forma mas directo di democracia. Ora pueblo ta considera un ley suficiente importante y cuestionabel, pueblo ta haya e oportunidad pa vota pro of contra e ley, mientras cu ministernan y parlamentarionan ta haya e oportunidad pa haya sa kico pueblo kier.
Expresionnan haci den e articulo aki no necesariamente ta refleha opinion di ArenaPoliti.co


text:
WILLEMSTAD — Dia 14 i 15 di mei último e ekipo di waterpolo di Boneiru Baracuda tabata na Kòrsou pa un interkambio ku Swim Club Orca Curaçao.
Boneiru a partisipá ku un ekipo di kategoria señor i un ekipo di U16. Meskos ku na Kòrsou, na Boneiru tambe, e deporte di waterpolo ta den desaroyo i tur dos pais ta trata di subi e nivel pa por ta mas kompetitivo den nos region, manera Kòrsou tabata den e añanan 2000 pa 2011.
Tabata un fin di siman hopi fruktífero pa e deporte di waterpolo. E atletanan a siña hopi i a hunga hopi wega. Esaki a yuda hopi na atkerí eksperensia, lokual ámbos pais/ekipo mester pa bira mihó.
Baracuda di Boneiru a sa di gana un (1) wega den e kategoria señor ku skor di 8 – 7 i Orca di Kòrsou a sa di gana dos (2) wega ku skor di 6 – 3 i 8 – 6.
Den e kategoria di U16 Boneiru tabata superior riba Kòrsou. Den e kategoria aki kwater (4) wega a wòrdu hunga di kual un seri di mihó di 3 ( skor 11 – 3, 6 – 4 i 16 -1) i un (1) wega di treinen kaminda atletanan di Boneiru i Kòrsou a meks i hunga kontra di otro kaminda e skor a bira 7 – 6. E wega último aki a sirbi pa atkerí mas eksperensia di wega ainda i hunga ku otro atleta ku bo no tin kustumber di hunga kuné.
Den e kategoria U12 (minipolo) Swim Club Orca Curaçao a partisipá ku dos tim. Aki e dos timnan a kompetí kontra di otro. E tim di Orca1 bou di guia di coach Radjinder Angelica a sa di gana e promé wega ku skor 2 -1.Den e di dos wega e tim di Orca 2 bou di guía di Najif Jansen a sa di gana ku skor di 6 – 3.
Minipolo ta pa e muchanan bou di 12 aña (nan por kuminsá for di 5 aña) ku ta práktika e deporte di waterpolo. Na minipolo ta hunga e waterpolo den e baki chikitu, ku golnan mas chikitu i ku bala di waterpolo mas chikitu.
E muchanan tin mag di landa, kore i kana, pero tur sobra regla di waterpolo ta keda apliká.
Aña pasa yüni Swim Club Orca Curaçao tabata di bishita na Boneiru. E fin di siman ku a pasa Boneiru a bishita Kòrsou i dia 23 pa 25 di sèptèmber awor Kòrsou lo ta di bishita na Boneiru atrobe.
Direktiva di Swim Club Orca Curaçao ta yama danki na tur ku a aportá pa e interkambio aki por a tuma lugá.


text:
Mi kier a saca un potret di e paharito. Ora mi a wak e potret riba computer, e la duna mi un sentimento di e temponan cu nos ta bibando aden. Biba pura pura, gana placa, poco tempo pa para keto y disfruta di e naturalesa rond di nos.
E paharito cu un pida mata seco na su pia, parse di kier puntra nos unda nos amor pa naturalesa a keda.
Pero, unda naturalesa a keda den nos mundo di cement, beton y concreet?
E proximo biaha cu bo muha un mata, pensa riba e paharito aki!
E proximo biaha cu bo planta un mata, pensa riba e paharito aki!
E proximo biaha cu bo kap un mata, pensa riba e paharito aki!
Un mensaje di www.comprondiendo bida.com
Pasobra bida, nos ta trahé! Y naturalesa ta sclamando nos pa atencion.


text:
den luna di mei 2022
WILLEMSTAD- 6 di aprel 2022 – Den luna di mei próksimo Ofisina di Turismo di Kòrsou (CTB) ta risibí e selekshon di Ajax 1 na Kòrsou. Esaki komo parti di e kombenio ku CTB tin ku Ajax komo partner ofisial ya pa 2 aña. Ajax lo hunga un wega di fogeo kontra di e ekipo nashonal di Kòrsou i lo bishitá diferente proyekto na Kòrsou.
Durante di nan estadia na Kòrsou, e tim di Ajax lo partisipá na diferente proyekto manera klínika di futbòl pa hóben i seminarionan pa coachnan i staf. Tambe Ajax lo bishitá skolnan i otro instansianan manera e Johan Cruijff Court i e fasilidatnan di Jong Holland.
Ekipo nashonal di Kòrsou – Ajax
Na final di nan bishita lo tin un wega di fogeo entre e ekipo nashonal di Kòrsou i Ajax 1. Di e manera aki nos héroenan nashonal por prepará nan mes pa e siguiente buèlta di Nations Cup ku lo tuma lugá na yüni 2022. Esaki sigur ta un bunita challenge mirando ku nos ekipo nashonal lo tin un kontrinkante di nivel internashonal ku un historia impreshonante. E wega di fogeo ta keda organisá den estrecho koperashon ku Federashon Futbòl Kòrsou (FFK).
Logronan
Ajax ta un ekipo ku no mester di masha introdukshon na Kòrsou. Un ekipo ku hopi rèkert i e kampion aktual den e Nederlandse Eredivisie. Na e momentunan aki Ajax ta den kontienda pa e título 2021 – 2022 i dia 17 di aprel próksimo Ajax lo ta kontra PSV den e KNVB-bekerfinale. Ajax a gana kuater biaha Champions League, na aña 2017 nan a yega final di Europe League i na 2019 nan a yega na e semi final di Champions League. Ademas Ajax ta konosí pa krea talentonan; e akademia ‘De Toekomst’ ta un di e skolnan di futbòl pa hóben mas prestigioso na mundu.


text:
Kralendijk – Selibon i Plenchi di Trabou a kuminsá ku un kolaborashon pa yena kuponan di trabou den un proyekto piloto di prosesá shushi di kas. Plenchi di Trabou ta finansiá sinku kupo di trabou na Selibon pa personanan ku un limitashon físiko. Ta ehersé e tareanan di e proyekto aki tantu riba pia komo sintá. E proyekto ta konsistí di diferente tarea di resiklahe di shushi i preparashon pa por eksportá òf reusá esakinan.
“Na e momentonan aki tur shushi ku Selibon rekohé ta keda separá i transportá pa Lagun. Na Lagun e shushi lo keda almasená na kategoria. Selibon kier bai dal un stap mas leu. Den futuro lo prepará un parti di e shushinan manera karton, plèstik, glas, aluminio/metal i aparatonan elektróniko pa reusá na Boneiru òf pa eksportá pafó di Boneiru. E sinku personanan ku a kuminsá traha na Selibon lo bai yuda alkansá e meta aki” segun sr. Rudsel Leito – direktor di Selibon NV.
Den e último añanan Selibon NV a bira un kompania ku no ta enfoká solamente riba rekohementu di shushi. E ta un kompania ku ta sòru pa e shushi por keda almasená i prosesá na un manera responsabel i sigur. Komo un empresario ku vishon sosial, Selibon tin e ambishon pa laga su kompania ta un refleho di e diferente personanan den nos komunidat.


text: KRALENDIJK – Despues ku hopi tempu e departamentu di komunikashon di gobièrnu di Boneiru no tabatin un hefe, Favell Maduro ta okupá e funshon denter di poko. E temporada ku no tabatin un hefe, Luki Nicolaas tabata enkargá ku e funshon. Favell Maduro ta un persona ku tin un trayektoria largu den e mundu di periodismo i asuntunan di komunikashon. E tin eksperensia ku e parti di media di Kòrsou i Hulanda. Na luna di yüni Maduro ta drenta den e funshon, komo hefe di e departamentu di komunikashon pa gobièrnu na Boneiru.


text: KRALENDIJK – Ruwella Marinus a manda un karta pa Radio Live 99.9 FM, relashoná ku loke a sosodé ayera anochi den kaya Kamari den bario Tera Kòrá. “Ku esaki mi ke trese un deklarashon di otro banda di medaya di loke a sosodé ayera anochi. Ayera anochi den kaya Kamari den bario Tera Kòrá, a sosodé algu kompletamente diferente di loke a keda publiká den medionan di prensa. Nos a yega kas i drenta kura, i na e momentu ei, tabatin algun persona na e besiña di nos su kas. Ya pa hopi tempu nan tin problema ku nos. Nan tin un teima ku mi partner i ami. E problema a inisiá, debí ku un di nan a menasa di kibra winshil di nos outo. Loke mi ke deklará: niun momentu no tabatin bringamentu, tampoko menasa ku kuchú. Polisnan a presentá na bòshi, komo si fuera ta un kriminal nan a bin buska. Solamente nan a detené mi partner. Mi no por komprondé dikon nan no a detené esun ku a menasa mi partner, i tabata ke a kibra winshil di nos outo? Polis a tuma deklarashon di un banda so, i a nenga di tuma esun dimi. Mi ke sa unda mi derecho a keda? Dikon polisnan no a skuchami? Esaki ta loke realmente a sosodé den kaya Kamari. Ta trata di interkambio di palabra, esta pleitamentu. Niun momentu tabatin bringamentu, tampoko menasa ku kuchú”, Ruwella Marinus a skirbi den su karta pa Radio Live 99.9 FM.


text:
Siman pasa Gobierno di Aruba a traves di DIP, a firmaerfpacht akte cu Caribbean Town Villas & Apartments Aruba. E acuerdo ta encera cu sector priva y Gobierno lo bay trahahunto pa construi cas pa nos comunidad. Locual ta particular den e situacion aki ta cu e proyecto di vivienda lo ta vertical, teniendo na cuenta desaroyo sostenibel den balans, teniendona cuenta Aruba su naturalesa y medio ambiente.
Teniendo na cuenta proteccion di naturalesa y medio ambientepero tambe e hecho cu den constitucion di Gobierno ta stipulacu mester percura pa dak pa esnan cu tin necesidad di dje. Desde 2017 a cuminsa analisa e estado di terenonan disponibelpa vivienda, den cuadro di ROP/ROPv. Director di DIP sr. Haime Croes a splica cu Gobierno su vision ta pa tin un desaroyo duradero y a base di esaki a planifica nos paisponiendo tereno disponibel/destina pa naturalesa y medio ambiente y a pone tambe pa e parti turistico, economico y vivienda. Pa locual ta vivienda, a conclui cu si kier pa nosfuturo generacion haya cas, mester cuminsa construi bay halto(vertical). Pronosticonan ta indica cu pa aña 2030 Aruba supopulacion ta yega un promedio di 135 mil habitante cual ta pone su si laga e sistema bay manera cu e ta bay aworaki undacu ta duna cada hende tereno, e terenonan no ta alcansa.
Consecuentementa a tuma e paso pa inicia cu proyecto di caspa futuro, cual ta encera casnan vertical. E importante di e proyecto aki ta cu a wak tur experiencia caba di proyectonancu tabatin na Aruba pa loke ta trata viviendanan construibayendo ariba. A tuma tur e experiencianan (bon y malo) pa aworaki forma un miho experiencia.
Importante ta cu tin un diferencia hopi grandi entre eproyectonan di vivienda cu tin te cu awo (por ehempel di FCCA) y loke e proyecto actual lo bira. E proyecto nobo aki lo ta estilo condomium pa nos hendenan local, pues un proyectosuper innovativo caminda cu hende tin tur cos den un compleho estilo “gated community”. E residentenan lo hayana nan disposicion area pa recrea, mini market, dokter etc. y diferente otro servicio como doño. Ta convenci cu e proyectonobo aki ta e futuro pasobra ya no lo por otorga terenonan nagran escala manera den pasado tabata e caso, si kier manteneAruba cu un parti pa nos naturalesa y medio ambiente cu tambe tin un rol sumamente importante pa nos futuro.
Por ultimi sr. Croes a bisa cu DIP lo ta trahando hunto cu e desaroyadornan di e proyecto pa sigui atende cu e lista di espera pa tereno cu tin na DIP di añanan 2013 bin ariba (mas o menos 8000 peticion). E idea ta pa sigui traha tipo di proyectonan aki y ta convenci cu esaki ta e ehempel pa futuro. Mas lihe e viviendanan wordo bendi y tur hende wak con bon e ta, mas lihe ta sigui desaroya e siguiente.


text:
ORANJESTAD – Gobierno di Aruba dialuna anochi a tene un conferencia di prensa di ultimo ora riba e tema di e disturbio local na caminda pa islanan ABC, cu e meta principal pa bisa cu ‘no tin motibo pa panico’. Asina prome minister Evelyn Wever Croes a bisa durante e conferencia. Hopi informacion nobo no a duna, sino mas bien cu por spera mas informenan mas frecuente cuminsando diamars, ora cu cuminsa spera mas informacion for di National Hurricane Center cu ta e autoridad riba e tereno aki. E mandatario a confirma tambe cu nan ta basa nan mes riba e instancia Mericano aki.
PREPARACION
E mandatario a confirma cu ta spera mal tempo ya for di 8’or di anochi diaranson, y cu for di awe caba por cuminsa spera awa sporadico. Tambe e mandatario a bisa cu por spera hopi awacero y esaki por dura te hasta te diabierna. Loke ta preocupa ta e posibel erosion di beach mirando cu e tormenta ta bin for di direccion di Venezuela. A confirma cu DOW a ‘take care’ di e rooinan.
LUGARNAN CRUCIAL
Di parti di Rampenbureau, a confirma cu tin algun area cu ta conoci pa inundacion. Y e lugarnan aki ainda ta vigente y ta entre otro Madiki, arenan di Pos Chikito, Palm Beach y Zeewijk. Esnan cu ta biba den e areanan aki, mester tene cuenta y usa casnan di nan famianan como shelter.
CRITCA
E conferencia no tabata uno elabora y detaya, manera cu p.e. uno cu Corsou a duna algun ora prome, pero tabata mas bien pa trankilisa pueblo. A sigura cu entrante diamars, lo sigui mas conferencia di prensa unda cu lo keda duna tur informacion y detayes di preparacion pa cu mal tempo. Hopi a mustra cu lo tabata mas prudente duna tur informacion mesora pa asina por tin mas tempo pa prepara pa e mal tempo envez di warda un dia mas.


text:
Marvelous Production ku inskripshon pa sertámen pa mucha for di 3 aña, tiner i tambe adulto
Marvelous Production ku inskripshon pa sertámen pa mucha for di 3 aña, tiner i tambe adulto
Marvelous Production bou di direkshon di Sra. Marvelin Hous ya kaba pa vários aña a bin ta brinda oportunidat na mucha, hóben i adulto pa partisipá den sertámen di beyesa kaminda nan lo wòrdu prepará i eduká riba diferente área pa por ta dama nan eksitoso den nos komunidat.
Marvelous Production tin diferente kategoria:
Baby Miss Curaçao: 3 – 4 aña
Mini Miss Curaçao: 5 – 6 aña
Little Miss Curaçao: 7 – 10 aña
Miss Pre-Teen Curaçao: 11- 13 aña
Miss Teen Tourism Curaçao: 14 – 17 aña
Miss Tourism Curaçao: 18 – 29 aña
Mrs (Señora) Curaçao: 20 – 49 aña
Mrs Grandma (Wela) Curaçao: 50+ aña
Djadumingu awor 7 yüni 2020 ta bai tin un reunion informativo ku oportunidat pa inskribí. Pa mas informashon por tuma kontakto na number di telefon 568 2832 durante ora nan di ofisina.
No pèrdè e oportunidat pa kristalisá bo yu su soño òf bo mes soño. Marvelous Production ta warda bo.


text:
Aruba: Cuerpo Policial ta informa: L.M. di 15 aña deteni pa asesinato di Rudolf Ras.
Aruba:
Cuerpo Policial ta informa:
L.M. di 15 aña deteni pa asesinato di Rudolf Ras.
En conexion cu e asesinato di Rudolf G. RAS, naci na Aruba 24 mei 1966 cu a tuma lugar dia 31 december 2020 un rato pasa na Noord Cura Cabai recherche di districto San Nicolas a detene e homber L.M. ( Rubiano) di 15 aña.
Pa Cuerpo Policial por resolve mas caso cooperacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn: 11141.


text:
Dr. Sucharit Bhakdi ta un microbiologo masha konosi na mundu. Den e video kaminda ela hasi un entrevista, dr. Bhakdi ta alerta e peligernan ku ela deskubri ku e produkto eksperimental genetiko mRNA.
Tin hopi kos ku dokternan no ta hasiendo, kual ta masha stranjo. Dokternan a huramenta ku nan ta proteha pashentnan, pero tog no ta hasiendo esaki i ta kontribuiendo na e programa di "vakunamentu" masalmente kual ta bai bira un katastrofe enorme pa humanidad.
Viruswaarheid, 25 april 2021
Edsard Ravelli heeft goede ideeën en inzichten.
Ten eerste heeft hij het over Jerry's 85% inspuitingsgraad/ Dan zou iedereen boven de 5 jaar moeten worden ingespoten. Dat is natuurlijk te belachelijk voor woorden en toen Jerry dat zelf door kreeg heeft hij daar snel 85% boven de 18 van gemaakt. Zo makkelijk speelt Jerry met cijfers dus. Er zit geen enkele wetenschap achter.
Ten tweede, en die is nieuw, heeft Edsard het over de JFR, de Jab Fatality Rate. Door ons omgedoopt in de Bakuna Mata Kans.
Wat dat precies inhoudt, legt hij prima uit maar wat onvoldoende uit de verf komt is het feit dat je dat gevaar dus iedere keer loopt. De rekentechnische kans dat je door de spuit komt te overlijden wordt dus groter naarmate je vervolgspuiten moet gaan nemen. Wellicht groter dan de kans dat je van het virus komt te overlijden. Denk daar even over na.
Over een paar jaar zijn we verslaafd aan dodelijke spuiten.
Rutven Ellensburg ta Papia riba "Bakuna" (ku no ta) i riba the Big Scam (si e ta).
Hopi bon Rutven. Danki!
Pa tur hende: Skucha Rutven! Esaki ta berdad!
E periodista Veronica Ressia, a raporta riba e loke a sosode den tribunal Peruano, kual eynan a indika ku ta imposibel pa predesi ku lo bai tin pandemia, tog Bill Gates a hasi esaki den un konferensia ku ela organisa 2 luna prome (oktober 2019) ku e pandemia a start. (Event 201)
Esaki por ta un dje motibunan?
E situashon na Israel ta hopi alarmante. E pueblo ta den un lucha duru paso e gobiernu a kuminsa forsa hende ta tuma e "vakuna" eksperimental. Parse ku e presidente di e pais a sera un deal ku Pfizer i e palabrashon ta ku nan mester "vakuna" tur hende. E situashon ta hopi preokupante!
Little St. James, 32 march 1984
I Love Bill
Oooh Billy.... Give it to me... Hard and BIG......
Sorry darling....... I mean Micro & Soft......
Just a single shot....
Deeep into my ......... Aaaaarm.
YAAAAHHHHHHHH baby, give it to me, every year 3 timesssss.......
E gobiernu aktual tin su marionetanan Ashley Duits i Irálice Jansen, kompanja pa Zita Jesus-Leitu ku ta jama nan mes virologo i epidemiologo, imunologo riba nos islanan, ta bezig ta pusha e agende di elite, kual tin e proposito pa masakra nos pueblo ku un supuesto "vakuna".
Wak e debate aki kaminda Willem Engel i miembrio di parlamento van Esch tokante
Aspergillus schimmel ku e PCR test ta detekta i ta bisa ku ta positivo pa covid-19.
E verpleger aki ta durf di papia duru! E merese wordu skucha.
Si e virus no a wordu isola sientifikamente... basá riba kiko nan a traha e bakuna?
2+2=5
Un storia di fantasia Perziko tokante poder di doktrinashon (brainwash). Laga esaki traha ria bo.
Tin bia no ta logra pa pasa un video live i mester bai via un link riba Telegram. Klik bo mes riba diferente video i lo bo keda sorprendi riba e poder ku awendia e polisnan hulandes tin i ta hasi mal uzo di esaki.
Esaki no tin NADA di haber ku corona.
Covid-19 genocide 2020 - Claire Edwards
Covid-19 ta un plan pa redusi humanidad riba gran eskala
Informashon tokante e loke ku nan ke spuit den bo kurpa
Wak kon "Amazing Polly" tin di bisa tokante esaki.
Splikashon dor di Edsard Ravelli.
Entrevista ku Dokter Elke de Klerk


text:
MEP na Parlamentario do Nascimento, STOP DI HUNGA WEGA POLITICO CU FASE “FASE a yuda miles di ciudadano na Aruba inclusive algun cu a vota pa bo”
MEP na Parlamentario do Nascimento,
STOP DI HUNGA WEGA POLITICO CU FASE
“FASE a yuda miles di ciudadano na Aruba inclusive algun cu a vota pa bo”
Inmediatamente despues cu Aruba a conoce su prome 2 casonan di Covid 19 dia 13 di maart 2020, a conoce tambe e realidad, no solamente na Aruba pero rond mundo, cu miles di ciudadano lo perde entrada. Miles di trahadonan lo mester bay cas sin e conocemento tambe con nan lo sigui cria nan famia primordialmente. Miles di ciudadano a sinti e ansha di un crisis cu lo afecta nan enormemente financieramente.
Gobierno di Aruba tambe a sinti e ansha aki. Con lo haci cu e miles di ciudadanonan aki? Kico pa haci pa nan pa asina nan por pone pan na mesa pa nan yiunan? Con largo e crisis lo afecta e famianan aki? Preguntanan cu a wordo contesta cu accion. Accion di un vision cu a wordo tuma hopi lihe.
Un siman despues, dia 20 di maart, Conseho di Minister a aproba e vision aki. Gobierno di Aruba, bou maneho di Minister Glenbert Croes, a introduci un ayudo pa e ciudadanonan cu a perde trabou. E ayudo aki a carga e nomber di FASE. Kico esaki a significa pa e ciudadanonan aki? Tur ciudadano cu a pidi FASE y a bin na remarc’e pa FASE, a haya FASE. Y nan por a pone pan na mesa pa nan famia.
Partido MEP a tuma nota cu Parlamentario Ryçond Santos do Nascimento ta cuestiona FASE, bisando cu Gobierno a haci fabor na esnan cu Gobierno tawata kier. E pensamento aki sigur Partido MEP ta condena. FASE ta algo serio. No ta cos pa hunga wega politico cu ne manera señor Ryçond ta pretende. Famianan cu a perde entrada, a haya FASE sin importa nan color politico. Cada ciudadano cu a haya FASE ta pasobra nan a perde trabou y no pasobra Gobierno a haci nan un fabor. Un suma chikito berdad, pero por lo menos por a yuda den cas cu cuminda.
Dialuna Parlamento a trata e Ley di FASE. Un ley cu di berdad mester a wordo pasa mesora of mas prome. Pero e prioridad di Gobierno pa un pueblo den necesidad tawata mas grandi. Y dialuna, e ley aki por fin a wordo pasa den Parlamento y aproba solamente pa Fraccionnan cu ta sostene Gobierno. Parlamentario Ryçond Santos do Nascimento a vota contra. Dus no na fabor di FASE, y definitivamente, no na fabor di henter un pueblo.
E pregunta e ora na señor Ryçond, Ken no ta na fabor di pueblo? Ken no ta haci fabor na e pueblo aki y a vota contra Ley di FASE? Ken ta haci wega politico cu FASE? Henter AVP y tur otro cu a vota contra e Ley di FASE, ta hungando wega politico. Sin un razon valido, pasobra nada por hustifica e motibo pa cua e fraccionnan den oposicion a vota contra ley di FASE, cu no ta pa asunto politico. Pa envidia politico. Pasobra cada un di nan sa, cu e Gobierno di Gabinete Wever-Croes a haci bon trabou cu FASE enbes di sinta yora bou palo bebe ensure.
Na señor do Nascimento: “Stop di hunga wega politico cu cosnan positvo cu e Gobierno aki ta haci. Stop di sigui un lider cu ta hibando bo abou. FASE no ta algo pa bo hunga politiek cu ne. FASE a yuda miles di ciudadano na Aruba y FASE a yuda hopi di bo mesun votadonan y votanan di bo partido. FASE tawata pa Aruba. Y Aruba a sali padilanti cu FASE. Aruba ta recuperando y un motibo di esaki ta FASE”.


text:
Gabinete ME II: Medayanan conmemorando coronacion di Rey Willem-alexander pa miembronan di Parlamento di Aruba
Minister Plenipotenciario di Aruba na Hulanda, Sr. Alfonso Boekhoudt, tabata bek na Aruba pa su prome bishita di trabou e siman cu a pasa. Entre otro, e Minister cu ta representa Gabinete Mike Eman II na Hulanda, a compaña y tabata guia un delegacion di participantenan Hulandes di conferencia ‘Green Aruba – Where Europe meets the Americas’. Sr. Alfonso Boekhoudt tabata tin un sorpresa tambe pa miembronan di Parlamento di Aruba cu tabata presente na coronacion aña pasa di Su Mahestad Rey Willem-Alexander. Tabata trata aki di medayanan di su conmemoracion di e coronacion cu a tuma luga fin di April aña pasa.
E ta un tradicion cu esnan cu tabata tin un rol den toma di posecion di un hefe di estado ta haya un medaya conmemorativo. For di Hulanda e peticion a bay na Minister Boekhoudt pa hiba e medayanan Aruba. Presidente di Parlamento di Aruba a tuma e medayanan y lo percura pa nan wordo entrega na e Parlamentarionan corespondiente
Expresionnan haci den e articulo aki no necesariamente ta refleha opinion di ArenaPoliti.co


text:
BARBADOS — Lamentabelmente nos selekshon nashonal no a logra optené su promé 3 puntonan despues di a kai vensí kontra Barbados ku e skor mínimo di 1-0 den e promé partido válido pa e promé buèlta di e weganan pa eliminatorio pa Caribbean Cup 2016. E partido a tuma lugá aya na Barbados den stadion Usain Bolt Sport Complex miéntras e segundo partido lo tuma lugá aki na Kòrsou dia 26 di mart próksimo, 6:30pm den Stadion Ergilio Hato (SDK).
Nos selekshon nashonal ta konsistí di e siguiente hungadónan despues ku lamentabelmente algun a kai afo dor di leshon:
1. Eloy Room
2. Jarzinho Pieter
3. Rowendy Sumter
4. Germain Agustien
5. Jarchinio Antonia
6. Leandro Bacuna
7. Shanon Carmelia
8. Luidjino Hoyer
9. Rangelo Janga
10. Gillian Justiana
11. Gino van kessel
12. Doriano Korstam
13. Darryl Lachman
14. Micheal Maria
15. Rhu-Endly Martina
16. Vidarell Merencia
17. Dustley Mulder
18. Gevaro Nepomuceno
19. Everon Pisas
20. Jason Wall
21. Felitciano Zschusschen
Awor ku nos promé kompromiso kontra Barbados ta tras di lomba, tur enfoke ta riba nos segundo kompromiso di e promé buèlta di Caribbean Cup. P’esei 2 hungadó lokal a keda aserká pa forma parti na e training nan di nos selekshon nashonal pa fortalesé nos selekshon aun mas. Ta trata aki di Norvianel Naar (Jong Colombia) i Bryan Bakboord (Victory Boys).
Karchinan ya ta na benta i e preisnan pa e diferente sekshonnan ta lo siguiente:
* VIP ta kosta Fl. 250,- (inkluso konsumo);
* Bou di tribuna kubrí ta Fl. 50,-
* Bou di tribuna kubrí parti Festival Center ta Fl. 35,-
* Tribuna no kubrí ta Fl. 25,-
* Den e sekshon di tribuna no kubrí mucha te ku 12 aña i 60+ ta paga Fl. 12.50


text:
Den 10 container di e compania local Arubras e placa, husticia ta kere un suma total di 23,5 miyon euro (mas cu 46 miyon florin), a bay di Hulanda pa Aruba y finalmente destinacion Venezuela.
Entro otro esaki a bin dilanti diabierna mainta ora dos sospechosonan principal a sali pa prome biaha dilanti hues den corte Arubano. Un otro sospechoso importante ya a presenta den corte Hulandes, esta Hennie van Rey. E ta e ruman homber di e politico Jos van Rey cu tambe ta bou investigacion pa un otro caso di fraude. Segun husticia e casonan no ta relata.
E caso di labamento di placa ta uno mas grandi na Aruba. E dos sospechosonan Ramon Helgers y Rupert Genser tabata scucha den sala e peticion di fiscal pa trata e caso riba 5 di februari te otro aña. Motibo principal ta cu e investigacion despues di 3,5 luna, ainda ta andando y Ministerio Publico ta spera cu na januari esaki ta cla.
E investigacion ta hopi extenso pasobra mester tuma luga den diferente pais. Manera conoci esaki ta tumando luga na Hulanda, Venezuela y Belgica. Pero fiscal Bart Schmitz ta bisa cu cu tambe ta warda riba resultadonan di investigacion na Suisa y Croatia unda Genser tabatin negoshi tambe.
Ayera fiscal tambe mester haya contesta riba un peticion pa husticia Venezolano pa extradita un otro sospechosa pa Aruba, esta De Sousa. Nan tabata yamâe âRaboâ pasobra e tabata colecta e placa na final pa e hefe grandi na Venezuela, Chichi, cu nan a duna e nomber scondi âPapaâ.
No ta coopera
Un otro motibo ta cu e sospechosonan no ta coopera cu husticia. Pues nan mester bay den tur documento, yamada y otro informacion cu relata cu e transportacionnan. E comunicacion tabata hopi extenso y tambe nan tabata uza palabra codifica. Por ehempel 73 kilo di galiña pa Papa ta nifica 73.000 euro cu mester bay Venezuela.
Tin biaha si e investigacion a bay facil. Por ehempel ora un agente di recherche a cay door di e blafon den e cas di Genser, anto saconan yena cu placa tabata basha abou tambe. Asina husticia a haya sa cu e tabata sconde 350.000 euro riba su zolder. Genser tabata gana 2% di cada suma transporta.
E otro sospechoso Helgers a sconde su placa cerca su ruman homber y ruman muhe na Roermond, Hulanda. Eynan nan tabata sconde e placa den jug. OM ta calcula cu Genser a gana 400.000 euro y Helgers mas cu dobel cu e labamento.
Buki ros
E abogado di Genser, Marchena, a pidi hues pa pone Genser den libertad pendiente e tratamento di e caso, pasobra su cliente no tabata hunga un rol grandi den e caso. Pa convence hues cu esey no ta e caso, fiscal a divulga hopi detaye cu a sali for di e investigacion. Genser ya tabata den prison un biaha, condena den un otro caso di labemento unda tabata sconde placa den muebla. Y den e caso awor, el a uza un buki ros pa nota riba e transaccionnan. E mesun tipo di buki ros e sospechoso na Hulanda, Van Rey, tambe tin den su oficina.
Tambe polis a haya su DNA riba e papel bruin cu Van Rey ta uza den su compania y tambe pa lora e placa den dje pa transporta pa Aruba. Riba e papel tambe nan a haya e DNA di Helgers cu tambe tabata bou di investigacion den un otro caso di labamento na Aruba, yama Tunis (unda e nomber di Van Rey tambe a cay). Y e caso Tunis a bin despues husticia di Merca tabata investiga un caso di droga.
Pues ta sospecha cu e placa laba ta di e benta di droga. Pero husticia na Hulanda ni na Aruba a confirma esaki te ainda.
Rechasa
Na final hues a dicta cu e tratamento di caso lo ta riba diabierna 5 di februari 2016. Maske fiscal no por garantisa cu e investigacion lo caba na tempo pa asina tin suficiente preparacion prome cu e fecha aki. El a bisa hues cu medio december e por informa corte si tur cos ta canando ainda manera planea.
Hues si a rechasa e peticion pa pone Genser den libertad aworaki.
E abogado di Helgers, Demis Illes, ta splica Bon Dia Aruba dicon su cliente no ta papia. âEsey ta un strategia den su defensa. Pero esaki lo cambia.â
Den e sala di corte e director di e compania di transportacion, Arubras, tambe tabata presenta y cuminda e sospechosonan. Montival Da Silva Santos (di Brasil) ta bisa cu Helgers a yudâe lanta su compania. âNo, mi no tabata sa nada di e asunto aki.â Helgers ta un persona conoci entre otro como e ta un di e doñonan di e restaurant popular Madame Janette.


text:
WILLEMSTAD – Riba enkargo di nos Promé Minister, Sr. Ivar Asjes, na yüni awor Reda Sosial lo kuminsá drecha diferente fèlt i/òf fasilidat deportivo den barionan di Kòrsou. Den kuadro di su meta pa stimulá desaroyo sosial-ekonómiko, Reda Sosial, a inventarisá tur e trabounan ku mester keda realisá pa hasi e fasilidatnan, ku poko poko a bin ta deteriorá, atrobe funshonal pa hasi deporte.
Segun Promé Minister Asjes, e fasilidatnan deportivo ku Reda Sosial lo bai renobá ta e fèlt di bala na Kaya Paul de Lima, Brievengat, kaminda lo laga limpia i egalisá dos diferente tereno di 8.100 m² i 2.500 m² ku ta destiná pa praktiká futbòl i mini-futbòl. Lo pone un waya haltu pa protehá e kasnan den serkania, drecha e sistema di iluminashon ku ta den mal estado i sera e terenonan di tal forma ku no por subi kore outo ni basha shushi mas riba nan.
Na Ser’i Fortuna lo laga drecha prinsipalmente e tereno di basketbòl ku ta den hopi mal estado i na Koraal Specht lo renobá e tereno di futbòl ku ta situá entre Kaya Poron i Kaya Pilon i instalá un sistema di iluminashon. Bario di Steenmijn, ku nunka promé tabata tin un fasilidat pa hasi deporte awor lo haña un fèlt pa uso multi-funshonal kaminda hóbennan di bario por praktiká speshalmente mini-futbòl i basketbòl. Den e area di Bok’e Samí tambe Gobièrnu lo laga traha un fasilidat deportivo multi-funshonal nobo ku su kamerinnan, un tribuna i un fèlt pa basketbòl i mini-futbòl ku su sistema di iluminashon.
Otro area di Kòrsou ku tambe lo haña un fèlt deportivo multi-funshonal nobo ta Otrobanda, kaminda tur habitantenan di Otrobanda i bisendario por praktiká e deportenan popular manera vòlibòl, basketbòl i mini-futbòl. Na Ser’i Kandela lo drecha e fèlt di bala i na Tera Korá lo renobá e fasilidat di beisbòl kompletamente p’asina hóbennan di e areanan aki tambe por praktiká i partisipá den kompetensha ofisial. Ademas, manera Promé Minister Asjes a primintí, lo reanudá e trabounan pa finalisá e promé fase di e kompleho deportivo multi-funshonal na Barber den luna di yüni awor pa despues sigui ku di dos fase di e proyekto importante aki pa habitantenan di Banda Bou.
Segun Promé Minister Asjes, e invershon èkstra pa drecha nos fasilidatnan deportivo den bario ta sumamente nesesario i primordial pa stimulá un desaroyo deportivo sano i positivo pa no solamente nos hubentut, pero pa henter Pueblo di Kòrsou. “Di e forma aki nos Gobièrnu ke duna tambe kontenido real na e vishon di edifikashon, formashon i konstrukshon di nos Nashon. Ora e fasilidatnan deportivo aki keda renobá, nos hóbennan por dediká nan tempu liber di un forma positivo i sano pero alabes desaroyá nan habilidat- i talentonan individual. Hasi Deporte ta Forma Patria”, asina Promé Minister Asjes a indiká.


text:
September 11, 2022
ORANJESTAD – Arajet, the new Dominican low-fare airline, confirmed that all Arubans will be able to buy round-trip tickets from US$168, taxes included, for direct flights from Oranjestad, Aruba to Santo Domingo, Dominican Republic.
With this great commitment, Arajet seeks to connect Aruba with Santo Domingo and its different tourist and commercial experiences, as well as boost the economic growth and development of both countries through the commercial and tourism promotion of these two important Caribbean cities, with a common story.
The Founder and CEO of Arajet, Víctor Pacheco, assured that “Without a doubt, Aruba is for AraJet a destination with increased interest due to the demand of travelers to and from the Dominican Republic. We want to provide Arubans with an affordable travel alternative that meets their travel expectations at the lowest cost, with world-class services, and with new and more efficient aircrafts on the market”.
As such it was announced that the first return flight from Santo Domingo to Oranjestad, Aruba will be on Friday, September 16th. With the opening of this destination, AraJet consolidates its presence in the Caribbean and aims to advance its expansion strategy, with which it expects to be transporting seven million passengers annually in a period of approximately five years.
Arajet arrives in Aruba with a bang, with very low fares starting at US$168, round trip, including taxes, tickets are available for purchase on Arajet.com. In addition, the airline operates brand-new 737 MAX-8 aircraft, with capacity for 185 passengers, and promises to offer the world-renowned customer service of Dominicans: warm, friendly, and world-class.
Pacheco concluded his speech by assuring that "we are assuming responsibility for the rebirth of Dominican aviation with a team of highly qualified international collaborators, to ensure that our operations meet the highest safety standards of the global aviation industry, while ensuring the best and most complete maintenance to our new and modern aircraft”.
Flight Schedule
With the announcement of ticket sales, the airline shared the flight schedules that it will have available for the Santo Domingo - Aruba - Santo Domingo routes:
Completely new aircraft Fleet
Arajet will start operations with five totally new aircraft, Boeing 737 Max-800. As explained by the airline, they are state-of-the-art aircraft and designed to be friendly to the environment, with 14% less fuel consumption, compared to most single-aisle aircraft, which will allow the airline to save on fuel, maintenance, and operations costs and, in turn, pass those savings on to customer
Expanding the Santo Domingo Market
Aruba Airport is elated with this new service out of Santo Domingo with this brand new player in the market, Arajet. “With their modern, environmentally friendly aircraft Arajet is a welcome addition to our current Santo Domingo market. Expanding our route network frequencies and variety of aircraft operators to this market will be a positive boost to the travel dynamics between Aruba and Santo Domingo and provide more opportunity to our VFR market to Santo Domingo. Arajet, bon bini!- Mrs. Jo-Anne Meaux-Arends, Air Service Development Manager Aruba Airport.
About Arajet:
Arajet is the first ultra-low-fare airline in the Caribbean region to offer world-class service with efficient and convenient flights connecting the Americas and the Caribbean with point-to-point, non-stop flights. The commercial airline is of Dominican origin, with mixed Dominican and foreign investment. Based in Santo Domingo and with state-of-the-art Boeing 737-8 aircraft, completely new and environmentally friendly, Arajet expects to connect the main destinations in the Americas, being the frst destinations Colombia, Peru, Mexico, Costa Rica, El Salvador, Guatemala, Aruba, Saint Martin and Curaçao. In the future, and as aircraft are added to the fleet, the company intends to add routes from the United States in the North to Brazil in the South.
Papiamento
Cuminsando e di dos siman di september
Arajet lo conecta Aruba directamente cu Santo Domingo
Arajet, un aerolinea Dominicano nobo di tarifa cu costo abou, recientemente a confirma cu tur Rubiano lo por cumpra ticket round-trip cuminsando na un tarifa di 168 dollar cu tur impuesto inclui. E tarifa ta basa riba vuelo directo desde Aruba pa Santo Domingo.
Cu e gran compromiso aki, Arajet, ta busca pa conecta Aruba cu Santo Domingo y su diferente experiencianan turistico y comercial, pero tambe pa duna un impulso na e crecemento y desaroyo economico di ambos pais a traves di e promocion comercial y turistico di e dos paisnan tan importante den Caribe, cu tin un historia comun.
E fundado y CEO di Arajet, Victor Pacheco, a garantisa cu “Sin duda, pa Arajet, Aruba ta un destinacion cu hopi interes, debi na e demanda di e biaheronan cu ta bay y bin pa Republica Dominicana. Nos kier ofrece e habitantenan di Aruba un alternativa di biahe cu ta accesibel den prijs y cu ta cumpli cu nan expectativa di biahe di menos costo, cu servicio di clase mundial y cu e avionnan di mas nobo y efeciente riba mercado.”
Asina tambe ta anuncia cu e prome vuelo di regreso fo’i Santo Domingo pa Aruba lo ta diabierna 16 di september. Cu e apertura di e destinacion aki, Arajet, ta fortelece su presencia den Caribe y ta avansa den su strategia di expansion, di cual nan ta spera di transporta shete miyon pasahero pa aña den un periodo di cinco aña.
Arajet lo yega Aruba cu un “boom”, cu tarifa abou cuminsando na 168 dollar round-trip incluyendo impuesto, e ticketnan ta disponibel riba nan website www.arajet.com. Ademas, e aerolinea ta opera cu avion 737-MAX-8 completamente nobo, cu un capacidad pa 185 pasahero y ta priminti di e servicio renonoci mundialmente conoci di e Dominicanonan: “caluroso, amical y di un clase mundial”.
Pacheco a finalisa bisando cu: “Nos ta asumi e responsabilidad di e renacemento di e aviacion Dominicano cu un ekipo di colaborado internacional altamente cualifica, pa garantisa cu nos operacionnan ta cumpli cu e standardnan halto di siguridad di e industria di aviacion mundial, mientras ta garantisa e mantencion completo di nos avionnan moderno.”
ITINERARIO
Cu e anuncio di e benta di ticket, e aerolinea a comparti e orarionan di vuelo cu nan lo conta cu ne p’e rutanan Santo Domingo - Aruba - Santo Domingo:
Flota di avion completamente nobo
Arajet lo cuminsa bula cu cinco avion completamente nobo, e Boeing 737 Max-800. Manera e aerolinea a splica, ta avion di e generacion di mas nobo y ta diseña pa no haci daño na nos medio ambiente, cu menos di 14% di combustibel, den comparacion cu mayoria di e avionnan single-aisle. Esaki lo permiti e aerolinea pa spaar den gasto di combustibel, mantencion y operacion y na mes momento pasa locual nan ta spaar p’e cliente.
Expande e mercado di Santo Domingo
Aeropuerto Internacional Reina Beatrix ta entusiasma pa e servicio nobo aki desde Santo Domingo cu e “player” nobo aki den mercado, esta Arajet. “Cu su avionnan moderno y amical pa nos medio ambiente, Arajet t’un tremendo adicion pa e mercado di Santo Domingo. Ampliacion di e frecuencia di nos rutanan y variedad di operador di avion na e mercado aki lo ta un impulso positivo pa e dinamica di biahe entre Aruba y Santo Domingo y lo brinda mas oportunidad na nos mercado VFR pa Santo Domingo. Bonbini Arajet!”, tabata expresion di e Air Service Development Manager di Aruba Airport Authority, Jo-Anne Meaux-Arends.
Tocante Arajet
Arajet ta e prome aerolinea cu tarifa economico den region di Caribe, e ta ofrece un servicio di clase mundial cu vuelo eficiente y conveniente cu ta conecta America y Caribe punta pa punta cu vuelo non-stop. E aerolinea comercial ta di origen Dominicano, e ta conta cu vuelo Dominicano mixto cu inversion stranhero. Cu base na Santo Domingo y avion Boeing 737-8 di ultimo generacion, completamente nobo y amistoso pa cu medio ambiente, Arajet ta spera di por conecta e destinonan principal di America, como cu e destinonan principal ta Colombia, Peru, Mexico, Costa Rica, El Salvador, Guatemala, Aruba, Sint Maarten y Corsou. Den futuro y segun ta agrega mas avion n’e flota, Arajet lo agrega mas ruta desde Merca te Brasil.


text:
Tur cu a Consagra; na e Dos Curasonnan di Hesus y Inmaculada Curason di Maria ta invita pa diasabra 13 di augustus. Ta cuminsa na ora pa e oracion riba Plasa Inmaculada Curason di Maria na Sta. Cruz dilanti di e monumento. Tur cu a consagra: den nan parokia ta bin na e monumento.
E consagrantenan di Paradera, Oranjestad, Noord, Savaneta, Brazil y Sta.Cruz ta invita pa reuni pa 5.30 pm dilanti di e monumento di Inmaculada Curason di Maria. Ta invita tur fielnan pa bin resa Santo Rosario y canta y oracionnan dedica na nos comunidad.
Diasabra ta resa misterio Gososo. Despues tin misa pa 7:00 pa cera e dia di Señor. Tin buki special pa resa na na e monumento di Inmaculada Curason Maria cu ta tur luna riba e mesun fecha, 13 di cada luna, e mesun ora y luga. (No lubida di bisti bo Scapulario bendiciona).


text:
WILLEMSTAD — Den wikènt tras di lomba Liga MCB Promé Divishon su buèlta di seis a ranka sali. E buèlta di 6 a kuminsá ku 3 partido den Stadion Ergilio Hato. Riba djabièrnè den e promé partido Centro Dominguito a enfrentá e ekipo di Hubentud Fortuna. E partido aki a finalisá den un empate na 0 gol.
Djasabra tabata tin e di dos partido ora ku Jong Holland a enfrentá UNDEBA. Akinan tabata UNDEBA ku a sali di e porta grandi despues di derota Jong Holland ku skor di 3-1. PA UNDEBA e golnan e kada anotá pa, Jean Gaspard Baptiste, Jimbertson Vapor i Shurvey deLando. E úniko di Jong Holland a keda anotá pa Rudrick Pop.
Riba djadumingu tabata Centro Barber ku a top a ku Victory Boys. Akinan e ekipo di Centro Barber a logra e viktoria derotando Victory Boys 4-1. Pa Centro Barber e golnan a keda anotá pa Kenneth Kunst, Mirco Colina Jr. i Jurensley Martina(2x). Pa Victory Boys e gol a keda anotá pa Raylison Lindo.


text:
Elsa Rozendal di MAN: Ta un bèrgwensa nashonal loke a pasa dia 10 di desèmber último ora ku un situashon di káos a surgi na momentu ku Banko Sentral a pone moratorio riba Girobank den e luna di mas drùk di aña.
Elsa Rozendal di MAN: Ta un bèrgwensa nashonal loke a pasa dia 10 di desèmber último ora ku un situashon di káos a surgi na momentu ku Banko Sentral a pone moratorio riba Girobank den e luna di mas drùk di aña.
Segun Rozendal a surgi situashonnan lamentabel i bergonsoso kaminda por ehèmpel un mama ku a bai kumpra kuminda pa su yunan a keda pará na kaha di supermerkado sin por a paga. Un hende a bai kue gasolin i si e nò tabata tin sèn cash pa paga, e lo a keda na pia. E penshonado ku nò por a lanta sèn. E kontratista ku nò por a paga trahadónan. E señora ku ta lora man i mester a kumpra produktonan pa traha ayaka i nò por a hasi esaki i a kai atras ku pedidonan. E empresario ku nò por a bende artíkulonan ku klientenan ku mester a paga ku pasje di Girobank.
E Parlamentario a splika ku ta vários persona di Aruba i Hulanda a aserká e parlamentario pa puntra kiko tabata pasando na Kòrsou. Imágennan di video a bai viral di situashonnan di tenshon na filialnan di Girobank.
Segun Rozendal e loke a pasa ku Girobank hamas i nunka por ripití den nos pais. Ta p’esei e parlamentario a urgi e Minister di Finansa p’e tuma e akshonnan nesesario i rápidamente pa evitá ku algu doloroso asina por ripití den nos pais. Ta inkorekto ku ta pone un banko 6 aña largu bou di supervishon i maneho di Banko Sentral, ta inbertí mas ku 270 mion di komunidat drn Girobank, pa despues yega na un desenlase asina aki.
Último tempu Banko Sentral ta den hopi lus negativo i Mester re-establesé konfiansa bèk den e instituto aki.
Durante e reunion di Parlamento, Parlamentario Rozendal a hasi e minister mas ku 30 pregunta.
- Ta usual ku Banko Sentral ta tene un banko bou fi supervishon tantu aña asina?
- Dikon nò a atendé e problemátika di Girobank mas tempran?
- Na 2013 a bisa ku dentro di 2 aña lo a resolvé e problema di Girobank. Dikon e a dura 6 aña?
- Kiko tabata e plan di Banko Sentral pa fortifiká i solushoná e retonan di Girobank?
- Konta pará ku e ‘bestuurlijke aansprakelijkheid’ durante e periodo di 2013 te ku aworakí di tantu e bestuurders di Girobank i di Banko Sentral.
- Dikon Banko sentral na 2013 na momentu ku a pone Girobank bou di supervishon no a stel e bestuurdersnan di Girobank aansprakelijk for di e tempu ei. ?
- Awor ku e situashon di Girobank ta mustra ku nò tin salida, Ken ta responsabel i tin ku paga e sèn ku Banko Sentral i APC a hinka den Girobank? Ta e pagadó di belasting i e penshonado finalmente tin ku paga esaki?
- Manera ta ser bisá PDVSA tin un montante grandi depositá na Giro, supongamos ku no a pone moratorio i PDVSA a bin tuma su sèn, kuantu porshento di klientenan lo por a haña un garantia di 10 mil florin?
- Kiko ta responsabilidat di Gobièrnu pa ku Girobank?
6..Kua ta e akshonnan ku ta keda tumá dor di Gobièrnu pa garantisá sektor bankario na Kòrsou?
- Kua akshonnan ta keda tumá pa evitá ku klientenan ku ta depositá nan sènnan na un banko, nò ta pèrdè esaki?
- Kiko Gobièrnu ta bai hasi òf ta hasiendo pa evitá klientenan di Girobank no sigui bira víktima di e situashon di Girobank?
- Kiko ta bai para di e trahadónan di Girobank?
- Kon ta bai garantisá salario di trahadónan ku e entidat ku nan ta traha p’e tin kuenta solamente na Giro?
- Na kua Instituto finansiero mas nos ta premirá problema i kiko ta bai hasi p’e situashon nò eskalá?
- Gobièrnu tabata sa ku lo a bai pone moratorio na Girobank? Si e kontesta ta si, kiko Gobièrnu a hasi pa por a evitá e chaos ku a ser kreá na momentu di e moratorio?
- Kiko a pasa entre e komunikado ku Banko Sentral a saka dia 28 di òktober último kaminda nan ta indiká ku klientenan di Girobank por ta trankil i por sigui hasi transakshonnan normal, i e moratorio di 10 di desèmber último?
- Mi ke un timeline di for di 2013 ku Banko Sentral a pone un noodregeling riba Girobank, di tur e akshonnan ku a keda tumá i dor di ken.
- Kiko ta e lès ku nos por siña for di e kaso aki pa futuro?
- Pa kiko Banko Sentral nò a skohe otro momento pa pone e moratorio? Mirando ku desèmber ta e luna mas drùk di aña?
- Ki konsekuensia e akshon aki di Banko Sentral tin riba nos klima di invershon?
- Tin invershonista ku a ekspresá nan preokupashon na Gobièrnu pa ku e situashon ku a surgi aki?
- Ki konsekuensia e akshon aki di Banko Sentral tin riba nos ekonomia?
- Kiko a trigger e desishon di Banko Sentral pa pone e moratorio 13 di desèmber último?
- Kuantu sèn Girobank a kosta Banko Sentral, Gobièrnu i komunidat?
- Kiko a kousa e défisit grandi den Girobank?
- Kiko Banko Sentral por a hasi pa evitá e pèrdida di plaka grandi aki?
- Kiko ta bai pasa ku esnan responsabel pa e debakel aki?
- Ki dia Gobièrnu ta tuma akshon kontra esnan responsabel pa e debakel aki?
- Ta e intenshon pa invertí mas sèn den Girobank?
- Kiko ta e benefisio i konsekuensia di hinka of keda sin hinka e mas sèn den Girobank.
- Tin un business case pa esaki?
- Ta bèrdat ku Banko Sentral a haña un atvertensia di Caribbean Financial Action Taskforce pa nò a hasi sufisiente komo reguladó di e institutonan finansiero pa loke ta “non- compliance” tokante labamentu di plaka?
- Kiko a hasi ku e atvertensia i ki pasonan a tuma?


text:
A yega na nos redaccion un carta di e agencia di Melbourne strait V-17 caminda e ta indica cu e barco tabata ariba schedule pa drenta waf di Barcadera diamars anochi, pa 8 or. Pero door di drukte y tambe door cu otro agencianan no por a confirma esaki, nan mester a bay cu nan carga pa Corsou.
Esaki ta un ehempel di con inferior e calidad di nos waf di Barcadera ta, cu nos no tin suficiente luga pa tur e carganan cu ta drenta. Pregunta ta keda, cuanto tempo e situacion aki ta andando caba? Segun informacionnan ricibi, esaki no ta prome biaha cu esaki ta pasa, pero mas bien ta e di dos biaha
Lo ta interesante pa sa kico ASTEC lo tin di bisa al respecto. E situacion aki sigur ta pone Aruba den un mal luz internacionalmente, cual sigur no ta na beneficio di Aruba.


text:
WILLEMSTAD — Dia 20 i 21 di yanüari e último “hearing” tabata riba programa den korte na Lausanne.
Un delegashon di FDOK – sr. R. Bottse (hurista/konsehero), sr. R. Persaud (sekretario FDOK/konsehero) i sr. R. Francisca (presidente) tabata presente na Lausanne Suisa. Esaki tabata programá komo e seshon final, den e kaso kontra Komité Olímpiko Internashonal (KOI) pa rekonosé e organisashon olímpiko di Kòrsou (FDOK).
Den e seshon di 20 di yanüari 2016 den korte, e hues, a tende separadamente testigunan sr. Francisca i sr. Persaud ku a dura kasi 2 ora. Nan a kontesta preguntanan di wes i tambe di ámbos partido. E preguntanan tabata na franses i tradusí pa un traduktor na ingles. A kontestá na ingles i wes por sierto un señora, tabata risibí tradukshon na franses.
Tur dos testigu a keda interogá intensivo i hopi severo. Tin ku bisa ku den e seshon aki por a ripará ku nos delegashon tabata hopi bon prepará mirando e manera kon tabata kontesta pregunta di IOC i wes .
Atardi e promé testigu di IOC a keda kuestioná. Diskushonnan hopi fuerte a tuma lugá entre partidonan. Despues di atendé e promé testigu di IOC, hues a pidi pa ámbos partido bai sinta na mesa i purba haña otro i yega na un akuerdo dentro di un siman.
Riba konseho di nos abogadonan a bai di akuerdo pa hasi esaki i a posponé e hearing. E siguiente dia 21 di yanüari, delegashon di FDOK huntu ku nos abogadonan, a traha i a formalisá un proposishon ku a manda pa IOC.
E proposishon básikamente ta similar ku e akuerdo anterior di 14 di òktober 2014 ku FDOK a firma ku IOC, pero ku IOC no a logra duna kontenido real na puntonan akordá.
Riba e mesun dia a manda e proposishon pa IOC i nan a primintí un kontesta dentro di 7 dia.
Den kaso ku IOC no kontestá o no firma, lo informá wes pa kontinuá ku e kaso.
Den kaso ku firma i IOC no kumpli ku e kontenido di akuerdo, lo informá wes pa kontinuá ku e kaso.
Entretantu, djárason 27 di yanüari direktiva di FDOK a tene un reunion informativo primeramente pa federashonnan miembro. Djaweps a tene un rueda di prensa pa informá komunidat i awor a saka un komunikado.
FDOK ta yama danki na komunidat en general, mundu di deporte en partikular ku ta bibando ku e kaso. Un danki spesial na Gobièrnu di Korsou ku ta kumpliendo kabalmente ku ehekushon di moshon unánime di parlamento pa sostené FDOK den e lucha hustifiká pa Korsou por partisipá den kompetensia internashonal i tambe Weganan ku su propio bandera i himno, meskos ku Aruba i Ulanda.


text:
Diadomingo anochi pasa di 8’or polis y brandweer a bay Jan Flemming, unda cu lo tawata tin un auto na candela.
Polis cu a yega prome na e sitio berdad a constata un auto staciona dilanti un cas y cu esaki tawata kimando.
Na yegada di Brandweer bomberonan a drenta accion pagando e candela y evitando e expande mirando cu e ta cerca di un cura di cas.
Na final e bomberonan ta esnan cu a nota algo cu lo a inicia e candela, pues ta mustra den direccion intencional.Pues cu e auto lo a wordo cendi.
Diadomingo anochi pasa di 8’or polis y brandweer a bay Jan Flemming, unda cu lo tawata tin un auto na candela.


text:
MACUARIMA, ARUBA: Recientemente na Centro di Husticiana Santa Cruz a tuma lugar un reconocimento na dos agentepolicial pa cu un incidente cu a tuma lugar dia 18 maart 2022.
Ta trata aki di agente policial Henry Nuñez Bahamón y Wesley Willems. Alto comisario suplente sra Irma Gordon a elogia y gradici e dos agentenan door di a actua lihe pa por a salba bidadi un criatura dia 18 di maart 2022.
Ta asina cu e dos agentenan a conta cu e dia encuestion nan tabata riba patruya y pasando banda di Liñear Park nan ta wordoaserca pa un señora. E señora ta informa e dos agentenan cu tinun baby cu a bira hopi malo banda di lama y no ta halando roseabon. Na e sitio e agentenan ta topa cu un grupo di hende cu ta rondonando un baby. Di biaha ta puntra si a pone ambulance naaltura, di cual nuin hende no por a duna un contesta. Mirando cu e baby no ta reacionando , e dos agentenan di biaha a dicidi di pone e baby den patruya pa asina transporte cu maximo urgenciapa hospital. Patruya a informa central di polis y a pidi pa yudahabri caminda pa por yega mas lihe posibel hospital cu e baby. Den e patruya e agente policial Willems tabata duna e baby CPR na unda dado momento e baby a cuminsa reaciona. Na yega nahospital e personal di EHBO tabata wardando nan y asina a tuma e baby over pa sigui dune e asistencia medico necesario y a logra salba bida di e criatura.
Di parti di Cuerpo Polcial Aruba , Alto comisario suplente sraGordon a duna cada un, un reconocimento pa cu e acto bunitaaki. Cuerpo Policial ta orguyoso di e dos agentanan policialBahamón Nuñez y Willems.
Danki pa e reaccion rapido y asina a salba bida di un criatura.Nos ta orguyoso di bosonan. !


text: Dialuna atardi a drenta informe di un accidente cu hende herida den Schotlandstraat, mesora a dirigi tanto polis como ambulans pa e sitio. Na yegada di e patruya na e sitio a bin compronde cu aki un auto bayendo nort a duna chance pa un Mecedez Benz subi caminda bay pariba. Na momento cu esaki a bay subi caminda un auto cora bayendo pariba coriendo velocidad haltopa evita a baha caminda y subi esaki bek y a dal den e Mecedez Benz y manda esaki dal den e vehiculo cu a dune chance pa sali. E dama chauffeur di e vehiculo cora a keda levemente herida. Dos ambulans a presenta na e sitio y a atende cu e dama herida y transporte pa hospital. Polis di trafico a bini na e sitio pa por a investiga con exactamente e accidente aki a pasa.


text:
Supervishon ACM riba elektrisidat i awa di bebe na Hulanda karibense
Den kaso di supervishon di koriente i awa di bebe na Hulanda Karibense ACM ta buska un balanse entre tres interes:
- Koriente i awa di bebe mester ta pagabel
- Suministro di koriente i awa di bebe mester ta konfiabel
- Produkshon di koriente i awa mester ta duradero.
Mantené interesnan den balanse
Tin bes e interesnan pa koriente i awa di bebe pagabel, konfiabel i duradero no ta kuadra ku otro. Ta tarea di ACM pa trese e interesnan akí den balanse ku otro.
Un ehèmpel: ret konfiabel versus tarifanan mas haltu
Pa suministro konfiabel di koriente i awa di bebe kompanianan di koriente i awa di bebe mester invertí den nan ret. E invershonnan akí ta kosta plaka ku e kompanianan eventualmente lo kier gana bèk pa medio di tarifanan mas haltu pa konsumidó.
Un otro ehèmpel: stabilidat di e ret di energia
Ta duradero pa usa koriente for di panela di solo òf turbina di bientu. Pero si tin muchu panela di solo, un nubia dilanti di solo por kondusí na instabilidat di e ret. Pa hasi e ret mas stabil kisas mester di èkstra invershon.
Den tipo di ehèmpelnan asinaki ACM ta buska un balanse hustu entre pagabel, konfiabel i duradero.
Traha ku tres preguntanan
ACM ta traha ku un representashon lokal na Hulanda Karibense. Funshonarionan di ACM ta bai duna e legislashon un kontenido mas spesífiko a base di e situashon lokal na Boneiru, Sint Eustatius i Saba. Pa ehersé e lei nos ta konsentrá konkretamente riba tres pregunta. E tres preguntanan ei ta:
- Kiko ta tarifanan rasonabel pa koriente i awa di bebe pa konsumidó- i kompanianan?
- E kompanianan di koriente i awa di bebe tin kondishonnan rasonabel?
- E kompanianan di koriente i awa di bebe ta finansieramente salú?
Repartishon di tarea ku Inspekshon Medioambiente i Transporte
ACM no ta responsabel pa konfiabilidat di suministro di koriente i awa di bebe. Esaki ta kai bou di responsabilidat di Inspekshon Medioambiente i Transporte (ILT).
Esei ta nifiká ku e Inspekshon ei ta midi kalidat di e awa di bebe, manera puresa i sabor. I ta kontrolá si e suministro di koriente, manera tenshon di e ret, ta na òrdu.
Bo tin pregunta tokante konfiabilidat di suministro di koriente i awa di bebe? Tuma kontakto ku ILT.


text:
Women’s Club of Aruba (WCA) a ser funda 88 aña pasa, dia 17 di september 1934. Sra. Lucy Smith, casa di Sr. Lloyd G. Smith, presidente di Refineria di Lago a organisa e prome reunion na Club di Lago den Colony. Na e reunion aki tabatin
150 hende muhe presente.
A instala e prome directiva, dia 1 di october di e mesun aña, despues cu a tene un eleccion. E directiva tabata consisti di un presidente, vice-presidente, tesorera y secretaria.
Tres aña despues General Federation of Women’s Club (GFWC) a invita WCA pa afilia su mes na e federacion. E momento ey, GFWC tabata existi caba pa casi 50 aña. E directiva a acepta e invitacion pa bira miembro di GFWC y te dia di awe WCA ta miembro.
Actualmente, WCA ta consisti di 122 miembro. Den transcurso di añanan WCA a ehecuta diferente proyecto tanto pa nos adulto mayornan, hende muhenan, hoben- y muchanan. Un di e proyectonan di mas grandi ta esun di ‘Dress a Child’ na unda tur fin di aña ta bisti muchanan cu ta bin na remarca pa esaki. Tur luna, un comision ta bishita e Casnan di Anciano pa hunga bingo cu nos grandinan, celebra Dia di San Valentino, Dia di Betico, Dia di Mama/Tata y Pasco.
Pa cuida nos Medio Ambiente, WCA a bin cu e proyecto pa reparti saco di plastic special pa hinca den auto pa asina concientisa comunidad pa no tira sushi fo’i bentana. Tambe a organisa e prome dia di limpiesa rond di Aruba hopi aña pasa y pa varios aña a haci e proyecto di Medio Ambiente goes to School pa e alumnonan di prome klas di scol basico.
WCA ta e pionero den loke ta consientisacion di cancer na pecho, HIV/AIDS, Violencia Domestico y hopi otro proyecto mas.
E directiva actual kier a felicita tur miembro cu e di 88 aniversario di club y alabes gradici nos Miembro Honorario Sra. Hanneke Boekhoudt, pa su presencia y tur otro miembro y invitado cu a bin celebra cu nos dia 17 di september ultimo.


text:
Flex-Pensioen
Flex Pensioen kico e ta?
E Flex Pensioen ta encera cu e persona cu ta haya e derecho riba un pensioen di biehes di SVb, ta haya e derecho tambe pa pospone cobransa di su pensioen cada bes cu 1 aña. Por ehempel; un persona por scoge pa no cobra su pensioen di biehes ora e yega su edad di pensioen y por cuminsa cobra esaki despues di 1 aña. E siguiente aña e persona por bolbe dicidi di pospone e pensioen cu un aña adicional. Esaki e por haci pa un maximo di 5 biaha.
Kico ta e beneficio cu mi ta ricibi a cambio di pospone mi pensioen?
Pa cada aña cu un persona pospone su pensioen di biehes, e suma di su pensioen acumula te na e momento ey ta aumenta cu 7%.
Laga nos ilustra esaki cu un ehempel di e pensioen pa un persona soltero. Na momento di yega su edad di pensioen e persona aki tin derecho riba e suma di AWG 1.157,- florin pa luna. E ta dicidi di pospone su pensioen. E siguiente aña su pensioen di biehes ta aumenta cu 7% di AWG 1.157,- y ta bira AWG 1.238,- florin pa luna.
Si e persona dicidi di pospone un biaha mas, su pensioen lo sigui aumenta cu 7% di AWG 1.238,- y bira AWG 1.325,- florin pa luna. E tabel akibao ta duna un bista di con e pensioen di soltero y pensioen di casa ta aumenta ora cu e keda pospone.
Si mi casa a cuminsa cobra pensioen di biehes caba, ora mi yega mi edad di pensioen mi por pospone mi parti pa mi haya mas pension?
Si, den caso cu bo casa a cuminsa cobra pensioen di biehes caba, na momento cu bo persona yega bo edad di pensioen bo ta haya e derecho pa pospone bo parti di pensioen cu bo persona tin derecho ariba dje. Laga nos ilustra esaki cu un ehempel. Bo casa a yega su edad di pensioen y e ta ricibiendo AWG 1.948,- florin pa luna na pensioen. Na momento cu bo persona yega bo edad di pensioen, bo persona ta haya derecho riba AWG 974,- florin di e AWG 1.948,-. Si bo dicidi di pospone bo pensioen, bo pensioen ta aumenta cu 7%. E siguiente aña bo ta cobra un pensioen di AWG 1.042,- florin pa luna.
Un pareha ta permiti pa pospone un maximo di 5 biaha. Pa esaki ta conta e biahanan cu cada un a pospone. Por ehempel si e partner cu a yega edad di pensioen prome pospone 2 biaha, e otro partner na momento cu e yega edad di pensioen por pospone su parti di pensioen solamente 3 biaha. Asina hunto e pareha ta pospone 5 biaha.
Kico mi mester haci pa mi por pospone mi pensioen?
Ora cu ta bay aplica pa Pensioen di Biehes, tin e posibilidad pa indica cu ta desea di haci uzo di e Flex-pensioen. Pues pa e prome aña ta indica dibiaha cu e aplicacion cu ta bay haci uzo di Felx-pensioen.
Pa e siguiente aña(nan) si ta desea di sigui haci uzo di Flex-pensioen, mester tuma contacto cu Departamento di Pensioen prome cu e ultimo luna cu a pospone y a haci uzo di Flex-pensioen pasa. Una bes a drenta e siguiente aña di pensioen no por haci uzo mas di Flex-pensioen y ta cuminsa cobra e pensioen.
Mester corda cu bo derecho riba pensioen ta cuminsa e luna siguiente despues di a yega bo edad di pensioen. Por ehempel, si bo ta cumpli aña den januari, bo derecho riba pensioen ta cuminsa na riba prome di februari.
Tur hende por dicidi di pospone su pensioen?
Si, tur persona cu ta cumpli cu e exigencianan pa haya pensioen di biehes por dicidi di pospone su pensioen.
Si mi dicidi di pospone mi pensioen, na caminda mi por revoca e posponemento?
No, durante e aña cu bo persona pospone e pensioen bo no por revoca esaki.
Si mi entrega mi peticion pa pensioen despues cu mi a yega edad di pensioen, mi por pospone mi pensioen ainda?
No, pa por pospone bo pensioen di biehes e peticion pa pospone mester keda entrega un luna prome e derecho riba pensioen di biehes drenta na vigor.
Si mi tin edad di pensioen of mas, mi ta trahando y mi a pospone mi pensioen, mi mester paga premie di AOV?
No, despues di edad di a yega bo edad di pensioen bao ningun circumstancia ta paga premie di AOV.
Mas informacion
Pa mas informacion por tuma contacto cu Departamento di Pensioen mediante nos formulario di contact: https://www.svbaruba.org/pensioen/contact-pensioenen/.
Departamento di Pensioen ta habri di dialuna pa diabierna di 8:00 AM te cu 12:00 PM y desde 1:00 PM te cu 3:00 PM.
Departamento di Pensioen ta cera pa publico tur diaranson merdia entrante 12:00 PM.


text:
Ku e weganan di wikènt tras di lomba, Federashon Futbòl di Kòrsou (FFK) a sera e promé fase dje kampionato 2018/2019 den Liga MCB. Skèrpènè ta komandá e tabla di posishon ku 15 punto for di 5 enkuentro, miéntras ku Norvianel Naar di Union Deportivo Bándabou (Undeba) den e promé buelta tin te ainda mas tantu gol di skor: 8.
Porsierto ku Skèrpènè ta invikto i e úniko ekipo ku a gana tur su weganan ku ela hunga te ainda den promé buelta. E tim di fraternan a gana djabièrnè ku skor di 3-0 di Sport Unie Brion Trappers (SUBT).
Despues ku e promé tempu a transkurí sin gol, na di 61 minüt di wega Na-jir Penny a pone Skèrpènè dilanti 1-0. Yeremy Overman na di 87 minüt a hasi e skor 2-0, miéntras ku Freddy Hernandez den tempu di deskite (90+) a hinka e di tres gol pa e tim di fraternan.
Djasabra Jong Holland porfin a haña number di kas, ora ku ela gana di CVV Willemstad: 2-1. Esaki tabata danki na un outogol na di 58 minüt di wega di Tyndell Matheus dje tim di Kintjan. Na e momento ei e tim kampion di Kòrsou tabata ganá 1-0 danki na un gol trempan di Gersinio Constancia na di 3 minüt. Vylison Lake na di 80 minüt i via di pinalti a salba honor finalmente pa CVV Willemstad.
Den e otro wega riba djasabra Undeba a gana ku skor di 4-3 di Centro Social Deportivo Barber.Jurensly Martina na di 9 minüt a pone Barber dilanti (1-0), pero sinku minüt despues Norvianel Naar a empatá pa Undeba, miéntras ku na di 47 minüt e mesun hungadó a bolbe hinka gol: 2-1. Luchently Vrutaal na di 50 minüt a hasi e wega 3-1, miéntras ku nuebe minüt despues e tabata éksitoso atrobe: 4-1. Centro Barber no a entregá lihé i via di Sandy Cijntje (73 minüt) i Faron Troeman (83 minüt) a aserká te na 3-4.
Riba djadumingu e timnan di Vriendschap Eendracht Sterken Tegen Alles (VESTA) i Victory Boys a tabla na 1 gol. Tur dos gol a kai den di dos tempu via di pinalti. Cedricson Antonia na di 63 minüt a pone Victory Boys dilanti, miéntras ku Mirco Colina Jr na di 81 minüt a empatá e wega.
Den e otro enkuentro riba djadumingu Centro Dominguito a gana ku skor di 4-1 di Jong Colombia. Na di 43 minüt Oscar Vega a habri e skor pa e tim di Dominguito. Jean Carlos Torbed na di 60 minüt di wega a sòru pa e gol di empate: 1-1. Shayron Bernardus na di 79 minüt a pone Centro Dominguito 2-1 dilanti. Den final di wega Geryon Alberto (90 minüt) i Norman Hoyer (90+ minüt) a amplia e skor pa e tim eks kampion di Kòrsou.
Ku e último seri di weganan FFK ta tuma un pousa i e kampionato ta sigui otro aña 4 di yanüari ku e wega entre Centro Dominguito i VESTA. Skèrpènè ta drenta 2019 na kabes ku 15 punto for di 5 enkuentro: 5 viktoria. Ku 13 punto Centro Dominguito ta okupá e di dos puesto riba tabla di posishon: 4 triunfo i 1 wega tablá.


text:
ORANJESTAD, 22 maart 2021
Despues di un luna cu e campaña Nacional di vacunacion contra COVID-19 ta andando na Aruba, un total di mas cu 12.000 persona ya a ricibi nan prome y/of nan di dos vacuna. Comunidad ta reacciona positivamente riba e vacuna raportando efectonan secundario leve entre otro dolor na e localidad di injeccion, brasa stijf, keintura, dolor di cabes, cansancio y reaccion alergico cu a wordo trata. Te na e momento aki e efectonan raporta ta dura entre 1 pa 2 dia. No ta tur persona ta presenta efecto secundario.
DVG a tuma nota recientemente di un ponencia cu na Aruba un of mas persona a fayece door di e vacuna y cu lo tin e informacion aki tapa.
Como insituto responsabel pa salud publico di Aruba DVG ta lamenta di a tuma nota di e informacion aki cual no ta berdad. DVG ta monitoria e proceso di vacunacion continuamente y si cualkier ciudadano cu ricibi e vacuna desaroya complicacionnan of molester no usual, e persona of famia mester pasa na Inspectie Volksgezondheid pa entrega un keho y tambe por e-mail DVG na dbz@despa.gov.aw cu tur datos y DVG lo haci e investigacion necesario pa trece claridad pa famia y comunidad henter.
Te na e momento aki despues di a vacuna mas cu 12.000 ciudadano den nos comunidad DVG no a ricibi ningun informacion for di; famia, dokter di cas, hospital of IMSAN di ningun persona cu a ricibi e vacuna y bira asina malo cu e lo a fayece a consecuencia di e vacuna. DVG ta urgi esnan cu ta plama rond e informacionnan aki pa tuma contacto cu DVG y presenta cu prueba.
Como Departamento di Salubridad Publico nos ta sigui informa comunidad debidamente riba desaroyonan rond di e vacuna y ta sigui encurasha comunidad registra pa por vacuna. Mas lihe nos vacuna nos comunidad mas lihe nos por disminui of stop e virus di sigui plama.


text:
WILLEMSTAD, 3 di mei 2021 – Entrante 1 di mei último señor Ronaldo Abrahams di e organisashon representativo Nederlands-Antilliaans Politiebond (NAPB) a asumí pa un periodo di 1 aña presidensia di Komishon Sentral di Sindikatonan (Centrale Commissie van Vakbonden, CCvV) di akuerdo ku artíkulo 1, insiso 2, di e reglamento di órden di CCvV.
Artíkulo 1, insiso 2, di e reglamentu aki ta stipulá ku presidensia di CCvV ta pa un periodo di un aña i ta sirkulá bou di e organisashonnan representativo. Señor Amado Vilchez di Sindikato Ambtenarnan di Polis i Kadena Hudisial (SAP) a asumí e kargo di visepresidente.
Te ku 30 di aprel último presidensia di e komishon tabata den man di señores Mario (‘Totty’) Chirinos q.e.p.d. di Sindikato Trahadornan di Aduana i Fiskalia (STrAF) i George Hernandez di Algemene Bond voor Overheidspersoneel (ABVO).
Durante traspaso di tareanan ku a tuma lugá den un enkuentro virtual dia 29 di aprel último, a agradesé e presidente i visepresidente saliente di CCvV pa nan kontribushon balioso na interes di trahadornan den sektor públiko den e plataforma di CCvV i CGOA.


text:
Resultadonan di Beisbòl Liga Grandi ayera:
- Cleveland Indians a derota New York Yankees ku skor di 3-2
Didi Gregorius no a konektá hit den 4 turno na bate. Didi tin un promedio di .253
- Minnesota Twins a gana Baltimore Orioles ku skor di 15-2
Jonathan Schoop no a konektá hit den 4 turno na bate. Jonathan tin un promedio di .293
- San Francisco Giants a pèrdè di Pittsburgh Pirates ku skor di 4-0
- Texas Rangers a pèrdè di Detroit Tigers ku skor di 4-0
- Arizona Diamondbacks a derota Cincinnati Reds ku skor di 5-4
- Kansas City Royals a pèrdè di Boston Red Sox ku skor di 4-1
Xander Bogaerts a konektá 2 hit den 4 turno na bate. Xander tin un promedio di .313
- Philadelphia Phillies a pèrdè di Miami Marlins ku skor di 9-7
- Atlanta Braves a pèrdè di Chicago Cubs ku skor di 7-1
Andrelton Simmons a konektá 2 hit den 4 turno na bate. Andrelton tin un promedio di .259. Andrelton ta lidera shortstopnan den Liga Grandi ku un porsentahe di fildeo di .994 i 88 dòbel play konvertí
- Tampa Bay Rays a derota Houston Astros ku skor di 1-0
- Washington Nationals a pèrdè di Colorado Rockies ku skor di 3-2
- Chicago White Sox a derota Los Angeles Angels ku skor di 8-2
Partidónan di Liga Grandi pa awe:
- Atlanta Braves kontra Chicago Cubs
- Cleveland Indians kontra New York Yankees
- Milwaukee Brewers kontra Washington Nationals
- Minnesota Twins kontra Baltimore Orioles
- San Francisco Giants kontra Pittsburgh Pirates
- Texas Rangers kontra Detroit Tigers
- Arizona Diamondbacks kontra Cincinnati Reds
- Kansas City Royals kontra Boston Red Sox
- Philadelphia Phillies kontra Miami Marlins
- Los Angeles Dodgers kontra Houston Astros
- New York Mets kontra Colorado Rockies
- Tampa Bay Rays kontra Oakland Athletics
- Toronto Blue Jays kontra Los Angeles Angels
- Chicago White Sox kontra Seattle Mariners
- St. Louis Cardinals kontra San Diego Padres
Resúmen:
- E ekipo di Daytona Tortugas a pone Carlton Daal riba lista di hungadó inkapasitá. Esaki despues ku e pelotero a risibí un picheo den kara den e di dos partido di djárason 19 di ougùstùs kontra Brevard County Manatees. Segun informashonnan risibí di e ekipo, Carlton aparentemente tin un nanishi kibra i su kara tabata basta hincha ayera. Inisialmente e pelotero a keda pone riba lista di hungadó inkapasitá pa shete dia pero segun e ekipo di Daytona Tortugas, nan no ta kere ku Carlton lo hunga e temporada aki mas. Esaki konsiderando ku e temporada di e ekipo ta finalisá dia 6 di sèptèmber próksimo. Sin embargo e ekipo ta konvensí ku Carlton lo bin bek fuerte otro aña. E temporada aki Carlton a logra un promedio di .270 ku 21 base roba i 30 kareda empuha den 112 partido ku Daytona Tortugas den Klase A avansá
Tripel A
- Roger Bernadina no a konektá hit den 3 turno na bate pa Albuquerque Isotopes. Roger tin un promedio di .276
- Sharlon Schoop a konektá 2 hit den 4 turno na bate pa Norfolk Tides. Sharlon tin un promedio di .231
- Shawn Zarraga no a konektá hit den 3 turno na bate pa Oklahoma City Dodgers. Shawn tin un promedio di .295
Klase A
- Ademar Rifaela a konektá 3 hit for di kua 1 doblete i 1 honron(5) den 3 turno na bate ku 1 base por bola, 3 kareda anotá i 1 empuha pa Delmarva Shorebirds. Ademar tin un promedio di .257
- Juremi Profar no a konektá hit den 4 turno na bate ku 1 base por bola i 1 kareda anotá pa Hickory Crawdads. Juremi tin un promedio di .286
- Darren Seferina a konektá 2 doblete den 4 turno na bate ku 2 kareda anotá pa Peoria Chiefs. Darren tin un promedio di .281
Liga di Nobato
- Kevin Josephina a konektá 1 hit den 5 turno na bate ku 1 kareda empuha pa GCL Braves. Kevin tin un promedio di .286
- Terrence Josephina no a konektá hit den 4 turno na bate ku 1 base roba i 1 kareda empuha pa DSL Braves. Terrence tin un promedio di .261
- Ildion Martina no a konektá hit den 2 turno na bate ku 1 base por bola i 1 kareda anotá pa DSL Braves. Ildion tin un promedio di .170
- Raysheandall Michel no a konektá hit den 4 turno na bate pa DSL Braves. Raysheandall tin un promedio di .271
- Rochendrick Alexander a konektá 2 hit den 3 turno na bate ku 1 kareda empuha pa DSL Orioles. Rochendrick tin un promedio di .153
- Rachid Engelhardt a konektá 1 doblete den 4 turno na bate pa DSL Orioles. Rachid tin un promedio di .224
- Alexander Rodriguez no a konektá hit den 4 turno na bate pa DSL Rays. Alexander tin un promedio di .282
- Wendell Floranus a picha 2 entrada i 1 tèrsio sin permití kareda riba 1 hit miéntras ku e la poncha 1 batido pa DSL Orioles. Wendell tin un rèkert di 1-2 ku un efektividat di 2.08 den 15 aparishon
Liga Independiente
- Curt Smith no a konektá hit den 4 turno na bate pa Lincoln Saltdogs. Curt tin un promedio di .297


text:
Suseso ta e kos mas peligroso ku un ser humano por tin. E por aleha nos di e prinsipionan ku ta preservá nos fe, nos famia i nos kompromisonan pa bida.
Ora e éksito subi na kabes, e balornan ta muri, i e partinan spiritual, moral i étikanan ta pèrdè por kompleto. Konsenshi, ah! Poko poko, ta wòrdu ignorá, te ora ku e pèrdè bos.
Den e persona aki, solamente ta prevalesé solamente un bos ku ta di akuerdo ku tur su desishonnan i ta duna kurashi pa kumpli ku tur su deseonan. Despues di tur kos, loke ta konta ta ser felis, esnan ku ta burachi di éksito ta bisa esaki.
Sinembargo, logra éksito sin madures, por ta un vínkulo. Ademas di tin éksito den loke Dios no a prueba, por ta un sertifikado di morto spiritual. (ounke, lamentablemente mi a mira un morto literal).
Kiko hasi anto, ora tur kos ta bai bon?
Kuida bo kurason.


text: Diabierna anochi a drenta informe di un accidente cu hende herida poco pariba di e rotonde na Hato, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un Suzuki Jimny saliendo for di e rotonde direccion pariba a bay mucho na man robes, dal na e acera, kita na man drechi perde control y bay cay den e greppel pazuid di caminda. Debi na e boltermento den e greppel persona a resulta herida, na yegada di e ambulans nan a atende ambos y a transporta nan pa hospital.


text: Diasabra mainta a drenta informe di un accidente cu hende herida dilanti Dijtham na Schotlandstraat, mesora a dirigi tanto polis como ambulans na e sitio. Na yegada di e patruya a bin compronde cu e chauffeur di e Chevrolet Optra a bay haal in auto pero no a tene na cuenta cu trafico contrario y a bay dal frontalmente. E impacto tabata fuerte te cu ambos vehiculo nan airbag a deploy. Asina mes e chauffeur di e Mitsubishi Pajero a resulta herida. Na yegada di e ambulans nan a atende e chauffeur di e Pajero na e sitio mes pero a keda keha di dolor.


text:
Agrupacion musical di ERA Autentiko lo bay tene un gran celebracion pa nan 40 aña di existencia e aña aki.Director di mercadeo di Stellaris Casino, Yazira Feliciana, a anuncia cu ta Stellaris Casino ta bay presenta e fiesta aki na Aruba y lo tene un fiesta formal di ballroom nunca bisto na Aruba dia 9 di juli proximo. Un dje conceptonan den esaki ta cu tur hende presente den e fiesta lo ricibi trato di VIP pa e anochi aki.
“Stellaris Casino ta uni su mes cu e celebracion di 40 aña di ERA y hunto cu Musical Time y OREO p’asina nso por duna e pueblo di Aruba un fiesta cu tanto nan a spera riba dje”, ta pa es motibo a yama e fiesta “No H-ERA, ta loke cu bo a spera” ya cu den e anochi aki lo sinti e celebracion.
Carchi pa esaki lo ta obtenibel na e cashier di Stellaris Casino, cua ta habri 24 ora pa dia y ya desde 10 di mei e carchinan ta disponibel pa benta. Prijs pa carchi lo ta solamente 100 florin. P’e prome shen personanan cu cumpra un carchi, lo ricibi $25 na Free Play den Stellaris Casino y despues tur hende cu cumpra un carchi lo haya tambe $15 pa Free Play. A pidi pa cumpra carchi trempan ya cu espacio ta limita y ‘dresscode’ lo ta cora ya cu ta celebrando e aña Ruby.
Pa tur miembro di Stellaris Casino lo bay tene un fiesta priva gratis dia 8 di juli cu premium open bar “Tier Dance Party” y dia 9 di juli lo habri e portanan di Marriott Ballroom pa un y tur atende e celebracion di ERA cumpliendo 40 aña di existencia na “un prijs hopi atractivo di 100 florin” y tambe lo introduci un Happy Hour di 8:30 pm pa 10:30 pm caminda lo tin un open bar.
Na su turno, Boy Thode, cantante di ERA, a bisa cu e celebracion aki ta algo “sumamente bunita” ya cu despues di mas cu tres aña nan ta bek na Aruba cu un celebracion special cu “danki na Dios nos por a logra keda 40 aña hunto y 9 di april ey nos a yega e fecha cu nos a celebra nos 40 aña di existencia di ERA”. P’e anochi aki e publico por spera tur e hitnan di ERA y lo percura pa haya sa cua t’e piesanan mas gusta pa inclui esakinan den e repertorio, segun Thode a splica.
Asina el a recorda un y tur cu e carchi ta costa solamente 100 florin y cu cada persona cu cumpra un carchi lo ta un VIP y asina e prome shen personanan lo ricibi $25 tambe di Free Play den Stellaris Casino y tambe a recorda riba e open bar cu lo tin riba e anochi aki. Pues, pa shen florin bo ta haya placa pa hunga den casino, lo “bo bebe gratis” y tambe lo tin sopi, “e cos ki ta un ganganaso”, Thode a termina.Tambe Leo Rodriguez, representante di Musical Time a bisa cu e ta sinti su mes hopi orguyoso cu e celebracion fenomenal aki. Pa nan ta un honor pa toca cu ERA y “OREO ta dimes, Claudius tabata parti di Musical Time kiermen e ta hopi great.” Rodriguez a invita henter pueblo di Aruba bisando “e cos aki no ta sosode tur ora kiermen pasa busca bo carchi bo lo wordo trata manera un VIP.”


text:
KRALENDIJK – Fundashon Antriol Avanti i Proyekto Desaroyo di Bario a invitá diputado Nina den Heyer resientemente, pa duna splikashon di plan ku tin ku e edifisio di Sentro di Bario Antriol.
Diputado a splika ku e edifisio tin algun aña pará sin uso i sin mantenshon. Esaki pa diferente motibu. Awor a pone fondo disponibel pa drecha esaki i poné den uso komo un sentro kaminda hende nan ku haña nan den kualke problema lo por akudí i risibí e ayudo nesesario. Na e sentro aki lo tin diferente disiplina di servisio na bienestar di esnan den nesesidat urgente pa esaki.
E konsepto aki no ta konosí ainda na nos islanan tampoko na Hulanda. Esaki ta konosí na Bèlgika i Merka. Boneiru lo bira e promé isla ku lo introdusí esaki den Karibe. Antriol ta orguyoso di ta forma parti di esaki. Lo drecha e kancha di deporte i kambia esaki den un kancha multi funshonal kaminda hóbennan lo por praktiká diferente tipo di deporte.
Fundashon Antriol Avanti ta ehekutá aktualmente e funshon ku Sentro di bario tabatin den pasado. Ku e desishon pa bini ku un “Sentro di Seguridat pa famia”,Gobièrnu lo duna mas sosten i reforsá Fundashon Antriol Avanti pa amplia nan aktividat na bienestar di bario di Antriol. Resientemente a nombra un persona via di e proyekto di Desaroyo di bario komo beheerder na e fundashon.
Despues ku Diputado Nina den Heyer a kontestá tur pregunta di presentenan, a sera e anochi ku un gran aplouso di sosten na e proyekto ariba menshoná.